Izložbe - dešavanja - Page 3\nNaslov: Re: Izložbe - dešavanja Ned 12 Okt - 18:48\nZavirite u umetnički vremeplov XX veka\nMuzej savremene umetnosti u Beogradu priredio je još jedan umetnički vremeplov\nkroz XX vek, a čitaoci sajta B92 prvi imaju priliku da zakorače u svet jugoslovenske\numetnosti nastale u decenijama iza nas.\nNakon što je minulog proleća beogradski Muzej savremene umetnosti izložio 100 dela iz svoje zbirke, predstavljajući jugoslovensku umetnost od 1900. do 1945. godine, na red je došla i druga polovina XX veka, koja ima nešto drugačiji koncept.\nOvoga puta biće predstavljeno 50 umetnika čija su dela obeležila period od 1951. do 1989. godine. Posle svečanog otvaranja izložbe u Kući legata (Knez Mihailova 46), posetioci će od 16. oktobra moći da se ponovo susretnu sa delima iz kolekcije MSU koja su na sebi svojstven način oblikovala decenije za nama.\n„To su dve etape ka budućoj stalnoj postavci“, objašnjava u razgovoru za portal B92 Zoran Erić autor postavke i koncepcije izložbe „50 umetnika iz zbirki Muzeja savremene umetnosti – Jugoslovenska umetnost od 1951. do 1989.“ „Te dve izložbe smo organizovali kao pripremne za buduću stalnu postavku Muzeja, s tim što smo izabrali različite prostore. Druga polovina XX veka ima i drugačiji koncept s akcentom na umetnicima koji su menjali paradigme likovnog jezika od 1951. godine.“\nTa godina uzeta je sa razlogom, i to razlogom zvanim Petar Lubarda. Iako su u procepu između prve i druge izložbe ostale godine od 1945. do 1951, Erić navodi da Lubarda sa svojim „Fantastičnim predelom“ otvara ovu izložbu iz nekoliko razloga.\n„Jedan od važnijih razloga jeste Lubardina izložba koja se desila 1951. godine u Galeriji ULUS-a“, objašnjava Erić navodeći i društveno politički kontekst promena koje su u tadašnjoj Jugoslaviji usledile posle 1948. i razlaza sa SSSR-om. Navodeći kako u zbirci Muzeja ima malo reprezentativnih radova koji potiču iz perioda socijalističkog realizma, Erić dodaje: „Posle 1950. počinje otopljavanje kulturne klime i razlaz sa periodom socijalističkog realizma. 1950. godine Mića Popović pravi istorijski zančajnu izložbu koja se programskim tekstom u katalogu distancirala od socijalističkog realizma, ali u domenu umetničkog jezika ne pravi tako radikalan rez kao što to sledeće godine uraditi Petar Lubarda. Njegova izložba predstavlja ne samo veliki zaokret u okviru ukupne umetničke klime tog vremena na jugoslovenskoj umetničkoj sceni, već i veliku transformaciju u sopstvenoj umetničkoj praksi Petra Lubarde.“\nZbog toga je, otkriva nam Erić, „Fantastični predeo“ uzet kao simbolički početak nove društvene klime koja teži ka eskperimentu i novim umetničkim izrazima i idejama. Kada zakorači u Kuću legata, posetilac izložbe ući će u svojevrsni vremeplov koji ga vodi na šetnju kroz drugu polovinu XX veka. Četiri prostorije, koje su još uvek u pripremi, označavaju i četiri decenije (pedesete, šezdesete, sedamdesete i osamdesete) koje kroz odabrane umetničke radove dočaravaju radikalne godine. Jer svaka soba, baš kao i svaka decenija, ima svoju priču koju pričaju reprezentativna dela velikih umetnika sa ovih prostora. Kroz postavku pratimo i način na koji se pravila kolekcija MSU sa akcentom na umetnicima koji su činili te radikalne rezove i pomake u domenu umetničkog jezika.\nTako prva prostorija predstavlja pedesete godine koje odslikavaju duh eksperimenta, šezdesete donose radikalizaciju, odnosno „estetizaciju“ tog eksperimenta u umetnosti, objašnjava nam Erić. Osamdesete govore o povratku slikarstvu, „učenom slikarstvu, svesno lošem (bad painting) slikarstvu i potpuno ekspresivnom piktoralnošću“ kao i o novom pluralističkom klimom.\nA sedamdesete? One su zaista bile posebne, što dokazuje i podatak koji je Erića prilično iznenadio tokom rada na izložbi. Naime, samo 1977. godine MSU je kroz otkupe i poklone prikupio radove važnih umetnika (Miodraga Miće Popovića, Miodraga B. Protića, Vjenceslava Rihtera, Ivana Picelja, Julija Knifera, Velizara Vase Mihića, Dragoljuba Raše Todosijevića, Gergelja Urkoma, Ivana Tabakovića, Leonida Šejke, Iva Gatina, Eugena Felera, Josipa Vanište, Zorana Popovića, Slobodana Braca Dimitrijevića i Vladana Radovanovića), koji su svi predstavljeni u Kući Legata.\nTako je 1977. godina ostala kao reprezentativna godina koja odslikava politiku otkupa kojom se vodio MSU.\n„Sedamdesete predstavljaju vreme novih umetničkih praksi“, navodi on, „koje prave potpuno drugačiji, kopernikanski rez, jezičku promenu u korišćenju različitih medija, uvođenju novih načina govora umetnika, odnosu prema statusu umetničkog objekta ali i prema društvenoj stvarnosti i ulozi umetnika u javnoj sferi, i kritičkoj refleksiji kompleksa problema koji su nastali posle 1968. godine. Tada dolazi i do otvarana Studentskog kulturnog centra 1971. u kome deluje neformalna grupa od šest umetnika među kojima su Marina Abramović, Dragoljub Raša Todosijević, Zoran Popović, Slobodan Era Milivojević, Nedeljko Neša Paripović, Gergelj Urkom... Ali tu su i drugi primeri umetnika koji su anticipirali neke od pojava karakterističnih za duh sedamdesetih i nove umetničke prakse, kao što su na primer polimedijski pristup, i vokovizuelna umetnost Vladana Radovanovića, performansi i strukturalnim film Tomislava Gotovca, ili akcije u javnom prostoru grupe OHO...“\n„Radeći u muzeju posmatrao sam postavke, publikacije i kataloge koji prate akvizicije i analizirao načine na koji su svi direktori muzeja, počev od Miodraga B. Protića i njihovi stručni timovi otkupljivali dela i gradili kolekciju“, nastavlja Erić. „Istina je i to da su oni imali na početku i izuzetne uslove za pravljenje kolekcije. Jer, Muzej savremene umetnosti je bio državni prioritet u to vreme, s ciljem izgradnje društva koje teži konceptu savremenosti u tadašnjoj socijalističkoj Jugoslaviji.“\nMeđutim, takvi principi rada nastavljeni su i tokom narednih decenija, pa je tako osim 1977. Erić zapazio još jednu simboličnu godinu – 1989. Te godine je nastala „Crna satenska kutija“ Marije Dragojlović, koja je i otkupljena od strane muzeja iste godine.\n„Tada su u jednom kratkom vremenskom periodu od tri godine, pod politikom koju je vodio tadašnji direktor Zoran Gavrić, otkupljena i dela Bore Iljovskog, Predraga Peđe Neškovića, Mrđana Bajića, i drugih. Upravo su to radovi koji čine jezgro postavke u osamdesetim godinama.“\nAko bi se za Lubardin „Fantastični predeo“ moglo reći da „otvara“ izložbu, onda je zasigurno „zatvara“ rad Marije Dragojlović „Crna satenska kuhinja“.\n„Za kraj ovog perioda uzeli smo 1989. godinu simboličkog raspad jugoslovenskog umetničkog prostora na drugoj izložbi „Jugoslovenska dokumenta’ u Sarajevu“, kaže Erić. „Treća izložba koja je bila u pripremi nikada nije bila realizovana. Zato je poslednja slika u postavci upravo slika Marije Dragojlović iz 1989. godine, koja je iste godine i otkupljena čime se zaokružuje hronološki okvir izložbe koja se i zasniva isključivo na akvizicijama Muzeja iz tog istorijskog perioda .“\nPrilikom rada na izložbi, koji se polako privodi kraju kako bi sve bilo spremno za otvaranje i prve posetioce, Erić navodi da je bio prilično iznenađen pojedinim radovima koje je našao u zbirci MSU.\n„Najveće iznenađenje mi je bila slika Ivana Picelja Kompozicija iz 1956, koju do tada nisam imao prilike da vidim uživo. U manifestu grupe EXAT iz 1951. kojoj pripada i Picelj, nagoveštava se promena jezičke paradigme ka sintezi svih umetnosti. Slika koju će i posetioci najzad videti je nastala tokom završne godine postojanja EXAT-a kao grupe i zbog toga mi je bila važna jer se ova apstraktna kompozicija oslanja na duh istorijskih avangardi ipredstavlja jedan od primera radikalne promene umetničkog jezika i težnje ka umetničkom eksperimentu u pedesetim godinama.“\nIstičući neke od umetnika koji su pravili sasvim vidljive raskide sa tradicijom predratne i međuratne umetnosti, precizno i jasno, Erić ipak ne može da se odluči koju bi deceniju predstavljenu na ovoj izložbi izdvojio kao najradikalniju.\n„U svakoj generaciji i u svakoj deceniji postoje umetnici koji prave radikalne rezove. Bitno je kada će se oni prepoznati“, objašnjava. „Ako posmatrate primer Leonida Šejke ili Ivana Tabakovića, oni su već pedesetih napravili odlučne likovne eksperimente i iskorak u domenu potpuno novog razmišljanja u umetnosti. Bogoljub Jovanović takođe ima jednu amblematsku "epizodu" s nekoliko apstraktnih slika nastalih u Parizu sredinom pedesetih. Na izložbi je njegova pozicija sučeljena sa pozicijom Petra Lubarde, što je zapravo uvod u izložbu. To su sve vrlo značajni iskoraci koji na različiti način označavaju diskontinuitet s umetnošću prethodne epohe i prate duh vremena u kome nastaju.“\nErić napominje i da je, iz brojnih razloga, ovom izložbom izostavljen veliki broj značajnih umetnika jugoslovenskog umetničkog prostora.\n„Na primer, čitava jedna genealogija razvoja posleratne umetnosti je izostavljena, koja može da se prati od Krležinog teksta iz 1950. kada je istakao tri ključna momenta za građenje novog identiteta jugoslovenske umetnosti. Za njega su to bili stećci, freske manastira u Srbiji i katedrale u Dalmaciji. Krleža je smatrao da bi na nasleđu ta tri istorijska primera, trebalo da se gradi budućnost novog jugoslovenskog umetničkog jezika. Ta čitava razvojna linija bi mogla da se prati kroz rad umetnika u Srbiji koji su referisali na vizantijsko nasleđe. Oni su izuzetno bitni umetnici, ali je akcenat u pedesetim godinama stavljen na umetnost koja reflektuje ideju savremenosti ali i gleda u budućnost i anticipira nove tokove razvoja umetnosti, tako da je ta linija ostavljena za jednu kompleksniju i obimniju postavku.“\nNedostaju i dela umetnika kao što su Zora Petrović, Marij Pregelj, Krsto Hegedušić i mnogi drugi koji su bitni u posleratnoj klimi, ali je njihov jezik već formiran u periodu između dva rata i nisu napravili tako radikalne pomake kao na primer Lubarda ili Tabaković. Međutim, dva su izuzetka najuočljivija, priča Erić.\n„Dva možda najreprezentativnija primera umetnika koji nedostaju su Dimitrije Bašičević Mangelos, čija dela nažalost nemamo u zbirci i Miodrag Dado Đurić koji je u zbirci MSU predstavljen s nekoliko slika malog formata iz rane beogradske faze, ali nemamo kapitalnijih slika iz pariske faze koja bi bila reprezentativnija za njegov zreli slikarski opus.“\nKako bi približio XX vek i onima koji su rođeni posle 1989, godine koja zatvara ovu izložbu, tim MSU osmislio je i prateći program, koji osim radionica za decu i mlade podrazumeva i tematske ture sa vođenjem, ali i susrete sa umetnicima.\n„Mislim da će publici biti drago da se susretne sa svim ovim delima posle toliko godina. Veoma mi je zanimljivo da vidim da li će i kako nove generacije moći da prepoznaju i iščitaju dela umetnika koje smo prikazali“, tvrdi Erić. „Svake subote imaćemo različita tematska vođenja kustosa MSU, a sredom ćemo imati susrete sa umetnicima, koji će da pričaju o svom radu i ukazuju na neke druge radove koji nisu izloženi. Družićemo se sa Miletom Prodanovićem, Dušanom Otaševićem , Vladanom Radovanovićem, Zoranom Popovićem, Marijom Dragojlović i Mrđanom Bajićem. Oni će dalje upoznavati publiku i dati širi uvid u njihovu umetničku praksu, a publika će biti u prilici da neposredno razgovara sa umetnicima. To je veoma bitno jer je ta komponenta edukativnog programa koji prati ovu izložbu jedan od važnih momenata prenošenja poruke šta je zapravo muzej i davanja odgovora na pitanje šta je zapravo budućnost Muzeja savremene umetnosti i šta on može da pruži ne samo nama nego i čitavom društvu.“\nKuda posle 1989?\n„Period posle 1989. godine može da se iščitava na različite načine. Postavlja se pitanje kako bi se dalje moglo promišljati razvoj Muzeja savremene umetnosti. Da li je on koncipiran isključivo kao muzej XX veka, a mi smo već duboko zašli u XXI vek. Tako da je neophodno da se otvori diskusija u stručnoj ali i široj javnosti šta je budućnost Muzeja? Da li nam je potrebna nova zgrada za muzej XXI veka? Da li svaka postavka treba da bude konzervirana u umetnosti jugoslovenskog umetničkog prostora, koja se onda nužno završava sa simboličkim krajem postojanja jugoslovenskog umetničkog prostora ili s krajem postojanja Jugoslavije kao države. Ili ćemo možda razmišljati o postjugoslovenskom prostoru koji i dalje postoji? Mi i dalje sarađujemo sa svim zemljama regiona i njihovim umetnicima. Zašto onda ne bismo govorili dalje i o postjugoslovenskom umetničkom prostoru sada u okviru regionalne saradnje i umrežavanja centara od Podgorice, Cetinja, Sarajeva i Banjaluke, do Skoplja, Zagreba, Ljubljane, Rijeke...“\n- jugoslovenska umetnost od 1951. do 1989. -\nKustoskinje: Svetlana Mitić i Mišela Blanuša\n16. 10. - 7. 12. 2014.\nSvakim danom (osim ponedeljkom)\nOva izlozba ce biti izuzetna, ko voli slikarstvo treba da je poseti.\nJa sam spremna, cekam 16 oktobar..\nNaslov: Re: Izložbe - dešavanja Sre 28 Jan - 14:43\nVeštice u muzeju\nIzložba otvorena u Britanskom muzeju u Londonu bavi se ikonografijom veštičarenja. Preteče veštica su se pojavile u Bibliji gde je kralj Sol konsultovao takozvanu Vešticu iz Endora. U klasici su bile prisutne u obliku krilatih harpija i striksa - letećih stvorenja koja su kreštala kao sove i hranila se bebama...\nAgostino Veneziano (1509–1536), The Witches’ Rout, Engraving\nKirka, čarobnica iz grčke mitologije, bila je neka vrsta veštice, sposobna da svoje neprijatelje pretvori u svinje. Baš kao i njena rođaka Medeja. Drevni svet je, dakle, bio odgovoran za brojne karakteristike koje će kasnijih vekova biti pripisivane vešticama.\nIpak, piše BBC, današnje viđenje veštica “ustanovljeno je tek na početku renesanse”. A za to je najzaslužniji jedan čovek, nemački majstor Albreht Direr.\nNa dve izuzetno uticajne gravure, Direr je oblikovao današnji stereotip veštice. Sa jedne strane, kao što je slučaj sa "Četiri veštice" (1479) ona je mlada, lepa i zgodna, žena koja može da očara muškarca. Sa druge strane, što se lepo vidi na "Veštici koja jaše unatraške na kozi" (oko 1500), ona može da bude matora i grozna. Na ovoj gravuri, gola veštica prikazana je kako sedi na rogatoj koži, simbolu đavola. Grudi su joj opuštene, usta otvorena dok promuklim glasom izvikuje čarobne reči a njena raščupana kosa leti u suprotnom smeru od njenog kretanja što je znak njenih veštičijih moći. Čak drži i metlu.\nOvo je, piše BBC, matrijarh veštica popularne kulture danas.\nZa istoričare umetnosti interesantno pitanje je šta je renesansnim umetnicima poslužilo kao uzor? Jedna teorija je da su Direr i savremenici bili inspirisani personifikacijom Zavisti u Mantenjinoj gravuri "Borba morskih bogova".\n"Mantenjina figura Zavisti predstavila je vešticu kao groznu babu", kaže umetnica i književnica Deana Peterbridž, koja je kustoskinja izložbe u Britanskom muzeju. "Zavist je gojazna, grudi joj više nisu lepe zbog čega je ljubomorna na žene i napada bebe i jede ih a umesto kose ima zmije".\nNa sličan način veštica je prikazana i na italijanskoj grafici "Lo Stregozzo" iz 1520. gde grozna veštica sa otvorenim ustima, raščupanom kosom i dronjavom odećom stoji iznad kotla iz kojeg izlazi monstruozni kostur dok desnom rukom poseže za bebom koja joj leži pored nogu.\nOva grafika pojavila se u "zlatno doba" prikaza veštica, burnom, siromašnom, nestabilnom 16. i 17. veku, kada su suđenja vešticama bila izuzetno popularna u Evropi.\nZapravo, popularnost ženomrzačkih prikaza veštica može se povezati sa izumom prese za štampu čime je štampani materijal brzo razdeljivan a mnogi od tih printova mogu se videti na izložbi.\nDo 18. veka veštice više nisu bile pretnja. Umesto toga, na njih se gledalo kao na sujeverje seljaka. To, međutim, nije sprečavalo umetnike poput Goje da ih slikaju.\n“Los Caprichos”, Gojina kolekcija 80 grafika iz 1799. koristila je veštice, gobline, demone i čudovišta kao satirično oruđe, kako vi pokazali zlo u svetu.\nGoja nije verovao da veštice postoje ali su njegove grafike među najmoćnijim, najprepoznatljivijim slikama veštica ikad napravljenih. Tabla 68 “Los Caprichosa” je izuzetno moćna. Na njoj veštica uči zgodnu mladu vešticu-pripravnicu kako da leti na metli. Obe su nage a cela predstava deluje prilično pornografski, naročito ako se uzme u obzir da španska reč "volar" (leteti) u slengu znači i orgazam.\nIstovremeno, u Engleskoj se pojavila čitava plejada umetnika koji su radili gotovo pozorisne scene veštičarenja. Henri Fuseli je uradio nekoliko poznatih slika na temu Magbeta.\nI pored toga, interesovanje za veštice bilo je u opadanju i nedostajala mu je čudna, uzbudljiva crta koju je ovaj žanr imao ranijih vekova.\nU 19. veku prerafaelisti i simbolisti bili su privučeni figuri veštice koju su oni doživljavali kao “femme fatale” ali je njihova zadovljiva čarobnica više pripadala oblasti seksualne fantazije nego visoke umetnosti.\nJedina konstanta kroz istoriju umetnosti veštica je mizoginija. Peterbridž kaže da to, na žalost, jeste istina i da su predstave veštica demonizacija žena.\n"Ali su često vezane sa društvenom kritikom. Veštice su bile žrtveno jagnje na kome se projektovalo svako zlo u društvu", dodaje ona.\nNaslov: Re: Izložbe - dešavanja Pon 23 Feb - 21:46\nOtvaranje izložbe „Veljko Stanojević – Modernist i klasik“ biće u petak, 27. februara\nu 19 časova u Galeriji-legatu Milice Zorić i Rodoljuba Čolakovića.\nVeljko Stanojević, protagonista modernog srpskog slikarstva između dva svetska\nrata i modernist klasične formacije, bio je umetnik jasnog umetničkog profila i u\nskladu sa likovnim principima koji su dominirali evropskom umetnošću prve\npolovine 20. veka.\nNjegov modernizam novorealističke oblikovnosti zauzima istaknuto mesto u srpskoj\nistoriji moderne umetnosti, posebno faza njegovog formativnog perioda tokom\ndvadesetih i tridesetih godina 20. veka kada je delotvornije participirao na\nevropskoj umetničkoj sceni.\nBez obzira na početnička traženja kroz impresionistički izraz, kao osnovna nit kroz\nStanojevićevo slikarstvo provlačila se realistička komponenta koja je predstavljala\nsvojstvenost i znakovno obeležje njegovog likovnog izraza.\nZenit umetničke karijere dostigao je „čistim” stilom moderniste klasične formacije,\na zaključio fazom „kudravog” slikarstva snažnog kolorita. Izražajnost umetničkih\nporuka u njegovim delima ogledala se u sadržajnoj potki klasičnih profanih i sakralnih\ntema, kao i stilskoj konstanti realizma.\nPo opredeljenju - realista emocionalnih nazora, po doživljaju i osećanju realiteta -\nintimista, hroničar modernih građanskih i interpretator tradicionalnih, istorijskih i\nsakralnih tema, Veljko Stanojević će ostati upamćen kao umetnik koji je u isto\nvreme bio jedan od najznačajnijih protagonista građanskog modernizma, ali i\n"klasik", čuvar slikarske tradicije u eri savremenih umetničkih tendencija.\nEvropskim ugledom, originalnim i pažljivo izgrađenim likovnim izrazom, Stanojević se\nugradio u temelje modernog srpskog slikarstva dajući značajan doprinos u\nkonstituisanju slikarske epohe između dva svetska rata, što ga svrstava u plejadu\numetnika koji su srpsku međuratnu umetnost približili evropskim standardima.\nGruz, oko 1923.\nNa retrospektivnoj izložbi Veljka Stanojevića biće predstavljeno oko 50 umetničkih\ndela iz zbirki Muzeja savremene umetnosti, Narodnog muzeja, Muzeja grada Beograda,\nIstorijskog muzeja Srbije, kao i privatnih kolekcija.\nRatni slikar i dobrovoljac\nVeljko Stanojević (1892-1967) je završio Umetničko-zanatsku školu u Beogradu 1914.\ngodine kod profesora Ljubomira Ivanovića i Marka Murata. Učestvovao je u Prvom\nsvetskom ratu kao ratni slikar i dobrovoljac. Nakon rata vratio se slikarstvu i krajem 1919.\ngodine je otišao u Pariz gde je pohađao Acadẻmie de La Grande Chaumiẻre (1920-1922).\nPočetkom četvrte decenije došao je u Beograd gde se, pored slikarstva, počeo baviti\npedagoškim radom. Jedan je od osnivača Udruženja likovnih umetnika Srbije, grupe Oblik,\nUdruženja ratnih slikara, kao i Zagrebačkog prolećnog salona. Od 1919. učestvovao je na\nvećini grupnih izložbi u Beogradu i inostranstvu. U Parizu je izlagao na Jesenjem i Proletnjem\nsalonu, Salonu nezavisnih, kao i sa grupom L’Art en France. Sa jugoslovenskim umetnicima\npredstavljen je u Njujorku, Filadelfiji, Bostonu, Čikagu, Vorčesteru, Bafalu, Londonu, Barseloni,\nRimu, Solunu, Sofiji i Pragu. Samostalno je izlagao u Beogradu: 1922, 1925, 1929, 1957,\nNjegova dela se nalaze u zbirkama Muzeja savremene umetnosti, Narodnog muzeja, Muzeja\ngrada Beograda, Istorijskog muzeja Srbije i Vojnog muzeja iz Beograda, kao i u drugim javnim\ni privatnim umetničkim kolekcijama u Srbiji, Hrvatskoj, Vatikanu, Švajcarskoj, Americi i drugim\nzemljama širom sveta.\nNaslov: Re: Izložbe - dešavanja Pon 9 Mar - 9:27\nSa beogradskog korzoa na branik slobode\nIzložba Pauline Sudarski u Narodnom muzeju Zrenjanin, otkriva neobično delo i biografiju\nprerano stradale umetnice. Jedan od prvih studenata Akademije likovnih umetnosti,\npoginula na Sutjesci braneći ranjenike.\nME Pauline Sudarski uklesano je na dve mermerne ploče u Beogradu: u hodniku Fakulteta likovnih umetnosti nalazi se među trinaestoro studenata poginulih u NOB, a na paviljonu “Cvijeta Zuzorić”, uz imena drugih palih boraca slikara. Stvaralaštvo ove akademske slikarke, više od sto godina posle njenog rođenja i sedamdeset od tragične pogibije na Sutjesci tokom Pete neprijateljske ofanzive, ostao je zanemareno. Njeno ime ne pominje se ni u jednom pregledu srpske moderne umetnosti, a opus joj je nedovoljno istražen.\nU Salonu Narodnog muzeja Zrenjanin otvorena je izložba “Paulina Sudarski - od ekspresivne vedrine do tragičnog kraja”, čiji je autor kustos Olivera Skoko, a cilj da se delo ove slikarke smesti u širi krug srpske moderne likovnosti, van lokalnih okvira u kojima je do sada isključivo proučavana. Postavku čini 63 rada koji se čuvaju u Narodnom muzeju Zrenjanin, Predškolskoj ustanovi “Pava Sudarski” iz njenog rodnog Novog Bečeja, kao i onih u privatnom vlasništvu. Izložbu prati dokumentarni materijal o slikarkinom životu, školovanju na Kraljevskoj umetničkoj školi i Akademiji likovnih umetnosti.\n- Svojim radom i svojim životom, izgledom i ophođenjem, kao i širom društvenom angažovanošću, Paulina Sudarski nije bila ni avangardna, ni revolucionarna - kaže Olivera Skoko. - Ali je bila prisutna. Bila je odgovorna i posvećena. I kao da je svemu prilazila onako srčano i harizmatično, kako će i okončati svoj život, misleći na druge više nego na sebe...\nRođena je u Vranjevu kraj Novog Bečeja, u osvit Velikog rata, iz koga se nije vratio njen otac Relja, kome se, kao i njoj, ne zna grob. Sa majkom Jovanom, koja se posle rata preudala za Vladimira Vrbaškog, fabrikanta, preselila se u Beograd, gde sredinom tridesetih godina uči na čuvenoj Kraljevskoj umetničkoj školi. Tu stiče osnovno slikarsko obrazovanje i mogućnost da radi kao nastavnica likovnog vaspitanja. Potom upisuje Akademiju likovnih umetnosti, kao jedan od prvih studenata. Diplomirala je 1940. kod profesora Petra Dobrovića.\nDobrovićeva vedra dekorativnost postaće i obeležje Paulininih radova - objašnjava Skoko. - Na svim njenim aktovima prisutan je snažan koloristički ekspresionizam u kojem boja trijumfuje nad formom ističući svu onu vitalnost, čulnost i senzualnost ljudskog tela - trijumf života zapravo kojem se mlada studentkinja toliko radovala. Za većinu aktova Paulina je radila skice, što objašnjava i veliki broj crteža u njenom opusu. Za razliku od ženskih slikanih aktova koji slave putenost, harmoniju i senzualnost nagosti, na muškim su predstavljeni najčešće stasiti mladići, atletske građe.\nUz portret i aktove, radila je i pejzaže i mrtve prirode:\n- Ona je jednostavno volela da crta i bila je dobra u tome. Nekoliko sačuvanih skicen-blokova predstavljaju prave intimne likovne dnevnike.\nPosle završene Akademije, Paulina je sa suprugom Blažom Đuričićem otišla na Cetinje gde se zapošljava kao nastavnica u tamošnjoj gimnaziji. Odatle se 1941, priključila mladim komunistima koji su pripremali ustanak. Po dolasku na Durmitor dodeljena je Upravi partizanske bolnice, sa kojom je stigla do Sutjeske, i Tjentišta, gde će istoga, kobnog 13. jula 1943. kada i Sava Kovačević, sa nepunih 29 godina, zauvek ostati na braniku slobode. Toga dana stradalo je oko 200 bolničarki. U katalogu izložbe, Olivera Skoko, navodi i sećanje jedne od preživelih Ljubine Perović, sestre narodnog heroja Žarka Zrenjanina:\n“Prepoznala sam ih. Jedna je iz Pete brigade, druga iz Prvog bataljona i treća i četvrta i sedma mi je poznata jer su nas ofanzive spojile. Hajdete... Hajde Danice velika, hajde Danice mala, hajde Paulina, hajdete svih sedam, borba još nije završena, biće još ranjenika, još će biti teških ranjenika. Usred našeg razgovora ču se pokret sa susednog brda. Opazili su nas. Prema nama jure Nemci, fašisti. Njih sedam više ne odgovaraju, rešene su da ostanu sa ranjenicima. Oni ne smeju biti ostavljeni, oni su njima povereni.”\nTako je večita tama pokrila život slikarke koja je, prema pisanju kustosa Vukice Popović bila “zaljubljena u modrinu neba i seoskog drveća, u bujnost i talasanje vegetacije, u toplu, meku, ružičastu belinu ženskog lica i tela”.\n- Ova vesela, vedra doterana devojka odšetala je sa beogradskog korzoa kao jedna od prvih diplomiranih slikara Akademije likovnih umetnosti, da bi učinila baš onako kako su se u proglasu svom narodu obratili srpski pisci i umetnici: “...mi smo se priključili tebi, pošli smo zajedno s tobom u šume, dvostruko naoružani: perom i puškom, kičicom i bombom” - zaključuje Olivera Skoko. - Bila je kćerka, učenica, studentkinja, aktivistkinja, koleginica, slikarka, supruga, nastavnica, drugarica, bolničarka... Uvek uz nekog - uz kolege, uz saradnice, uz supruga, uz svoje učenike, konačno uz ranjenike... U svemu odmerena, vredna, posvećena, odlučna i baš onako kako se potpisivala u zvaničnom obraćanju - učtiva Paulina Sudarski...\nONA nije ostavila iza sebe portrete saboraca, ranjenika, nejači po zbegovima, kao i scene borbi, stradanja i herojskog držanja svojih drugova, kako su to činili Marijan Detoni, Pivo Karamatijević, Đorđe Andrejević Kun, Antun Augustinčić, Božidar Jakac... koji su u ratu delili sudbinu svog naroda - naglašava Skoko. - A delili su je i Bora Baruh, Bogdan Šuput, Jurica Ribar - mladi slikari koji samo što su zakoračili u taj svet umetnosti, doživeli su svoj kraj. Sva trojica su poginula tokom 1942. i 1943., baš kao i Paulina Sudarski....\nDivim se tonovima na ovoj slici i hrabrim potezima kicicom..\nNaslov: Re: Izložbe - dešavanja Ned 26 Apr - 10:38\nNaslov: Re: Izložbe - dešavanja Ned 26 Apr - 10:44\nTрадиционални мурали Африке, до 10. 7. 2015. , музеј афричке уметности[/center]\n[center]Изложба "Традиционални мурали Африке" може се погледати у Музеју афричке уметности од 30. децембра до 10. јула. Отварање изложбе је 30. децембра у 19:00. Изложба представља фотографије сликаних, рељефних и мозаичких украса на архитектури – деловима екстеријера и ентеријера кућа и читавих насеобина из различитих делова афричког континента. Мурали као уметничка форма представљају вековну традицију, а по изузетним ликовним дометима издвајају се остварења уметница народа Игбо (Нигерија), Гурунси (Буркина Фасо и Гана), Ндебеле и Басото (Јужна Африка). Услед климатских услова, мурали су сваке године, после кишног периода, обнављани или наново сликани. Ефемерност мурала није утицала на ликовни програм, уметнички стил или тематику. Напротив, жене-муралисткиње су преносиле своје сликарско умеће с генерације на генерацију и одржавале ову форму уметничке изражајности, континуирано преносећи кроз естетску и семантичку призму најзначајније вредности заједнице - као што су врлина, морал, понос, идентитет, духовност.\nNaslov: Re: Izložbe - dešavanja Pet 4 Sep - 22:24\nOtvorena izložba Albrehta Direra i njegovih savremenika\nSala pod svodovima Konaka kneginje Ljubice bila je mala večeras za sve posetioce koji su došli na svečano otvaranje izložbe grafika jednog od najvećih umetnika renesanse Albrehta Direra i njegovih savremenika.\nFoto: cea + / Flickr.com\nPublika se može upoznati sa grafičkim ostvarenjima Direra, ali i poznatim imenima nemačke i italijanske grafike Hajnriha Aldegrefera, Albrehta Aldorfera, Luke Kranaha Starijeg, Markantonija Raimondija i drugih.\n"Mislim da smo sa ovom izložbom Beograd vratili na kulturnu mapu Evrope", rekao je gradonačelnik Beograda Siniša Mali i ocenio da ona predstavlja kulturni događaj godine.\n"Kada smo razmišljali kako da povećamo kulturnu ponudu u Beogradu, ovo je po meni bilo pravo rešenje i izbor, što se i vidi po broju posetilaca koji su večeras tu", istakao je gradonačelnik.\nMali smatra da će turisti koji u prestonicu budu dolazili u naredna dva meseca koliko traje izložba, verovatno doći da pogledaju ovu postavku koja između ostalog promoviše grad.\nProfesor na Odeljenju za istoriju umetnosti Filozofskog fakulteta u Beogradu Saša Brajović rekla je otvarajući izložbu da je Direr suština renesansnog ideala, univerzalnog čoveka i umetnika.\nOna je dodala da je čuveni umetnik bio posvećen razumu i iskustvu, kao i da je bio duboko pobožan i posvećen trajnim tradicionalnim pitanjima odnosa boga i čoveka, smisla i svrhe umetnosti i umetnika.\n"To dvojstvo je suština renesansne kulture, to je suština samog Direra i to je ono što se vidi na njegovim autoportertima", podsetila je Brajović i dodala da je on bio veoma važan u procesu preobraženja umetnika od zanatlije do kreatora.\n"Svi grafičari od njegovog doba do danas priznaju mu da je on u stvari preobrazio grafiku i u tehničkom smislu - videćemo drvoreze za koje skoro da ne možemo reći da su drvorezi koliko su bogati i puni, i u koncetpualnom smislu", istakla je ona.\nBrajović je napomenula da je grafika za Direra prestala da bude ilustracija, već je postala iskaz, ističući da je "on grafiku uzdigao na nivo slobodne veštine autonomnog umetničkog izraza".\nOna je dodala da posetioci imaju prilike da vide neke od najboljih grafika koje je uradio pre svoje 30. godine kao što su "Otkrovenje", "Život Bogorodičin", "Stradanja Hristova", jednu od tri najslavnije grafike u istoriji - "Vitez, smrt i đavo", ali i čuvenog "Nosoroga".\nDirektor Istočnoslovačkog muzeja iz Košica Robert Polak izrazio je zadovoljstvo zbog saradnje sa Beogradom i dodao da je danas sa direktorkom Muzeja grada Beograda Tatjanom Korićanac potpisao protokol o saradnji dve institucije.\nOn je izrazio uverenje da će u budućnosti raditi na realizaciji većih evropskih projekata, ali i dodao da se raduje 28. oktobru 2016. godine, kada će u muzeju u Košicama gostovati izložba Muzeja grada Beograda o nobelovcu Ivi Andriću.\nPostavku "Albreht Direr i njegovi savremenici - Trijumfalna povorka cara Maksimilijana I" Istočnoslovačkog muzeja iz Košica čini 138 grafičkih listova, koncipiranih u dve celine. Prva celina sačinjena je od 20 Direrovih dela i 74 prvorazredna grafička ostvarenja njegovih savremenika.\nDrugi deo predstavlja 44 grafička lista čuvene kompozicije "Trijumfalna povorka cara Maksimilijana I".\nAutor izložbe Ivan Havlice, pažljivim odabirom radova koji se čuvaju u kolekciji Istočnoslovačkog muzeja, uspeo je da oživi "duh vremena" i da prikaže odnos između umetnosti i društvene stvarnosti epohe.\nProjekat su podržali Sekretarijat za kulturu grada Beograda, Ministarstvo kulture i informisanja Republike Srbije, Pokrajinski sekretarijat za kulturu i javno informisanje i Gradska uprava za kulturu Novog Sada.\nNaslov: Re: Izložbe - dešavanja Pet 4 Dec - 20:28\n- Umjetnički paviljon, Zagreb\n19.11.2015 . - 10.01.2016. godine\nSpomen-zbirka Pavla Beljanskog, od 19. novembra 2015. do 10. januara 2016. godine\ngostuje u Umjetničkom paviljonu u Zagrebu, izložbom Kolekcija Pavla Beljanskog:\nPostavkom Kolekcija Pavla Beljanskog: biseri moderne, do sada najobimnijim izložbenim\npoduhvatom Spomen-zbirke, prvi put u istoriji muzeja gotovo polovina kolekcije diplomate\nPavla Beljanskog prikazana je izvan Srbije, označavajući njen povratak na međunarodnu\nUmjetnički paviljon, kao mesto sagledavanja odabranih poglavlja iz likovne i kulturne\nsadašnjosti i prošlosti, logičan je izbor za prikazivanje kulturne baštine regiona. Autori\nizložbe su istoričari umetnosti dr Jasna Jovanov i dr Zvonko Maković. U godini u kojoj\nse obeležava pet decenija od smrti Pavla Beljanskog (1892–1965), hrvatska publika može\ndada vidi 80 odabranih umetničkih dela 30 autora zastupljenih u njegovoj kolekciji.\nMeđu njima su Nadežda Petrović, Milan Milovanović, Jovan Bijelić, Kosta Hakman, Petar Lubarda\ni mnogi drugi. Pojedini autori poput Petra Dobrovića, Save Šumanovića, Ivana Tabakovića,\nMilana Konjovića ili Ignjata Joba delovali su i u okviru zagrebačke likovne scene. Izdvaja se\nnajmarkantnija ličnost kulturnog života Zagreba i Hrvatske, slikar Vlaho Bukovac, koji je inicirao\nizgradnju Umjetničkog paviljona 1895. godine. Njegova slika Velika Iza (1882) zauzima istaknuto\nmesto u postavci i naglašava značenje za instituciju u kojoj se čuva, kao osnovu na kojoj je Pavle\nBeljanski ustanovio Nagradu Spomen-zbirke za najbolji diplomski rad iz nacionalne istorije umetnosti.\nPosebnu simboliku ima i delo Marina Tartalje Mladi diplomata (1923) svojevrsni lajt motiv izložbe,\nkoje se smatra inicijalnim za oblikovanje jedne od najznačajnijih privatnih zbirki na prostoru bivše\nPojedina dela iz kolekcije i ranije su učestvovala na značajnim međunarodnim izložbama između dva\nsvetska rata i retrospektivnim postavkama jugoslovenskog slikarstva posle Drugog svetskog rata.\nOva praksa nastavljena je do danas, te kolekcija kontinuirano dobija potvrdu svoje аntologijske\nvrednosti ukazujući na najviše domete, kosmopolitizam i evropski kontekst kulturnih zbivanja u\nregionu prve polovine XX veka.\nIzložba je deo sveobuhvatnog projekta razmene izložbi između Srbije i Hrvatske: paralelno sa\npredstavljanjem kolekcije Pavla Beljanskog u Zagrebu, u Spomen-zbirci Pavla Beljanskog biće\nrealizovana izložba Miroslav Kraljević i sledbenici iz zbirki Moderne galerije iz Zagreba, autora\ndr Zvonka Makovića (3. decembar 2015 – 21. februar 2016). Ideja o međumuzejskoj saradnji\ninstitucija koje spadaju među najznačajnije nacionalne čuvare baštine važna je za kulturu obe\nzemlje, kako za sagledavanje kulturnih tokova u regionu tako i za celokupnu evropsku istoriju\numetnosti. Cilj autora obe izložbe je da se komparativnim pristupom sagleda i prikaže stvaralaštvo\nna jugoslovenskim prostorima između dva svetska rata.\nRealizaciju projekta Kolekcija Pavla Beljanskog: biseri moderne su podržali Ministarstvo kulture\ni informisanja Republike Srbije, Pokrajinski Sekretarijat za kulturu i javno informisanje, Ministarstvo\nkulture Republike Hrvatske, Gradski ured za obrazovanje, kulturu i sport iz Zagreba, Nacionalni\nkomitet ICOM-a Srbije i medijski pokrovitelji Color Press Group, RTV Srbije, RTV Vojvodine, Politika,\nDnevnik, SeeCult, Art magazin, Breakfast i druge medijske kuće.\nNaslov: Re: Izložbe - dešavanja Pet 4 Dec - 20:31\nЗагребачка Модерна галерија у Новом Саду\nДо 21. фебруара следеће године, у Спомен-збирци Павла Бељанског у Новом Саду\nбиће изложено 68 врхунских остварења из загребачке Модерне галерије\nИзложба „Мирослав Краљевић и следбеници” загребачке Модерне галерије, аутора др Звонка Маковића биће свечано отворена вечерас у 19 часова, у Новом Саду, у Спомен-збирци Павла Бељанског. Покрајински секретар за културу и јавно информисање Славиша Грујић изложбу ће прогласити отвореном, а на вечерашњој свечаности говориће и др Јасна Јованов, управница Спомен-збирке Павла Бељанског, Бисерка Раутер Планчић, управница Модерне галерије из Загреба, као и аутор др Звонко Маковић и Весна Кусин, заменица градоначелника Града Загреба.\nОва поставка, као и она која је отворена у Умјетничком павиљону у Загребу под називом „Колекција Павла Бељанског: бисери модерне”, и која ће трајати до 10. јануара следеће године, резултат је вишегодишње међумузејске сарадње Модерне галерије и Умјетничког павиљона из Загреба и Спомен-збирке Павла Бељанског.\nИзложба „Мирослав Краљевић и следбеници” биће отворена у Спомен--збирци Павла Бељанског до 21. фебруара следеће године, а представља избор од 68 врхунских остварења из загребачке Модерне галерије, која прате генезу и развој хрватског модернизма у прве три деценије 20. века. Међу једанаест аутора, поставком доминира Мирослав Краљевић са 24 експоната. Мада је живео кратко (1885–1913), Мирослав Краљевић је својим сликарством означио почетак новог раздобља хрватске уметности приближивши је матичној линији европског, посебно француског модернизма.\nАутори текстова у каталогу су др Звонко Маковић, аутор изложбе и др Јасна Јованов. Кустоси изложбе су Милица Орловић Чобанов и Јасмина Јакшић Субић. Изложба ће бити употпуњена низом едукативних програма, укључујући стручна тумачења поставке, предавања, филмске пројекције, концерте, креативне радионице и сл. Пројекат међумузејске сарадње чији су резултат ове две поставке, у Хрватској и Србији, вођен је идејом о компаративном сагледавању главног тока југословенског модернизма у периоду између два светска рата.\nОстварење читавог пројекта подржали су Министарство културе и информисања Републике Србије, Покрајински секретаријат за културу и јавно информисање, Министарство културе Републике Хрватске, Министарство вањских и еуропских послова Републике Хрватске и други. Радно време Спомен-збирке Павла Бељанског биће промењено током трајања изложбе „Мирослав Краљевић и следбеници”. Поставка се може разгледати од среде до недеље од 11 до 19 часова, четвртком од 14 до 22 часа. Понедељком и уторком музеј је затворен за публику.\nNaslov: Re: Izložbe - dešavanja Pet 15 Jan - 10:40\nCeo tekst procitajte ovde\nNaslov: Re: Izložbe - dešavanja Pet 15 Jan - 10:45\nОтворене изложбе "Таленат и осећајност" и "Сведочанство деценије"\nу галеријама Дома Војске Србије\nДруга изложба у Малој галерији посвећена је обележавању деценије постојања магазина „Одбрана“ који баштини традицију војних гласила „Ратник“, „Фронт“, „Народна армија“ и „Војска“. Најбоље фотографије објављене у „Одбрани“ биће изложене\nNaslov: Re: Izložbe - dešavanja Čet 12 Maj - 20:26\nНационална манифестација „Музеји Србије, десет дана\nод 10 до 10” од четвртка\nМанифестација „Музеји Србије, десет дана од 10 до 10” ове године одржаће се од 12. до 21. маја. Реч је о националној музејској иницијативи, највећој до сада на територији Србије, која се одржава другу годину заредом. Тема овогодишње манифестације је „Мој музеј, мој град” и има за циљ да повеже локалну заједницу и музеј, као место заједничког доживљаја баштине. Улаз је бесплатан током свих десет дана.\nВише информација о учесницима и програмима можете пронаћи на веб-сајту манифестације muzejisrbije.rs, на веб-сајту Народног музеја у Београду, као и на друштвеним мрежама манифестације Фејсбук, Твитер и Инстаграм.\nNaslov: Re: Izložbe - dešavanja Pet 10 Jun - 20:36\nMilija Belić jedini je srpski umetnik koji je pozvan da učestvuje na\nznačajnoj međunarodnoj izložbi "Ritam i geometrija" u Muzeju\ngrada Šatoru u Francuskoj.\nNaslov: Re: Izložbe - dešavanja Sre 14 Sep - 18:53\nGrafike Narodnog muzeja u tri galerije\nAutor: Biljana Nešić\nZbirka grafike Odeljnja za istoriju umetnosti Narodnog muzeja u Kragujevcu\nsutra će biti predstavljena javnosti.\nZbirka sadrži preko 400 grafika, u mapama kao i pojedinačne radove, od ukupno\n120 umetnika iz Slovenije, Hrvatske, Bosne i Hercegovine, Nemačke, Italije, Poljske,\nSlovačke i Srbije, među kojima su i kragujevački autori. Hronološki, ona pokriva\nperiod od sredine 19. veka do danas.\nU želji da Zbirka grafika bude predstavljena u svom obimu i raznovrsnosti, Narodni\nmuzej ostvario je saradnju sa Studentskim kulturnim centrom, gde će biti\npredstavljeno 12 autora sa 26 radova i Galerijom art, gde će biti izložena mapa sa\n52 grafike, poklon Božidara Jakca.\nNajveći segment Zbirke, uz predstavljanje najznačajnijih imena i dela umetnoti\ngrafike na prostorima bivše Jugoslavije, kao i izbor stranih umetnika, biće predstavljen\nu Galeriji Narodnog muzeja sa početkom u 19 sati.\nU Kontakt galeriji SKC-a izložba će biti otvorena u 20 sati, a u Artu u 20 sati i 30 minuta.\nAutor kataloga i izložbe je istoričar umetnosti Tatjana Milosavljević, muzejski savetnik.\nOvom izložbom i velikim katalogom Zbirke kragujevački Muzej i Odeljenje za istoriju\numetnosti nastvljaju predstavljanje i publikovanje bogate Istorijsko-umetničke zbirke.\nVeć su publikovani katalog vajarske zbirke, zbirke crteža i stalne postavke uz prateće\nNaslov: Re: Izložbe - dešavanja Čet 29 Dec - 15:49\nOtvoren „Kutak“ najznačajnijih pisaca iz valjevskog kraja\nU Matičnoj biblioteci "Ljubomir P. Nenadović" u Valjevu otvoren je Muzej zavičajnih pisaca,\na postavka omogućava posetiocima da se upoznaju sa životom i delom književnika iz\nvaljevskog kraja, koji su postali značajan deo istorije i kulture Srbije. Predstavljeni su Prota\nMateja Nenadović, Ljubomir P. Nenadović, Milovan Glišić, Nikolaj Velimirović, Desanka\nMaksimović, Petar Pajić, Matija Bećković i Radovan Beli Marković.\n- Još jednom, Valjevo je svoju sudbinu vezalo za sudbinu svoje kulture - rekao je akademik\nMatija Bećković, obraćajući se u svoje, te u ime prisutnog pisca Radovana Belog Markovića.\n- Ko zna, ko će ovde još naći mesto. Verujem da će i drugi gradovi u Srbiji da se sete svojih\nstvaralaca, a Valjevo je možda odnelo primat po snažnom, velikom temelju koji su načinili Prota\nMateja i njegov sin Ljuba, sa njihovom brankovačkom zemljakinjom Desankom Maksimović. Sa\ntih temelja, lakše je graditi, kao što će se i sa ovih, novopostavljenih, budući mladi Valjevci\nimati na šta osloniti i čemu se nadati.\nOsnivanje Muzeja zavičajnih pisaca finansijski je pomoglo Ministarstvo kulture, a podržao\nGrad Valjevo, koji je obezbedio prostor u Ulici vojvode Mišića.\nDIREKTORKA Matične biblioteke "Ljubomir P. Nenadović" Violeta Milošević ističe da je načinjen\nsasvim novi koncept, nimalo tipičan za biblioteke: pisci koji su živeli i stvarali u različitim\nvremenskim razdobljima, sada zajedno u muzeju snažno simbolizuju i ističu trajnu vrednost\nkulturno-istorijskog nasleđa valjevskog kraja.\nNaslov: Re: Izložbe - dešavanja Pet 27 Jan - 1:23\nIzložba dela najboljih vajara: Nevidljive sile kamena\nIzložba 33 skulpture iz zbirke Muzeja savremene umetnosti. U postavci dela najboljih\nsrpskih i jugoslovenskih vajara.\nDELA nekih od najznačajnijih srpskih vajara 20. veka, kao i skulptora bivših\njugoslovenskih republika, iz zbirke Muzeja savremene umetnosti, od četvrtka\nće biti predstavljena u Galeriji-legatu Milice Zorić i Rodoljuba Čolakovića. Izložbu\n"Ćutanje kamena", koja će biti otvorena u 18 časova, a čiji je autor Rajka Bošković,\nmuzejski savetnik MSUB, čine 33 skulpture. Zajedničko im je da su, bez obzira\nna autora, vreme nastanka, ili poetiku, sve nastale u kamenu.\nIdeja postavke je da istakne mogućnosti umetničkog izraza kamena i da ukaže\nna biće kamena, njegovu vanvremenost i savremenost.\nNa izložbi su zastupljeni radovi Dušana Jovanovića Đukina, Sretena Stojanovića,\nRiste Stijovića, Vojina Bakića, Olge Jančić, Vide Jocić, Jovana Kratohvila, Đorđija\nCrnčevića, Aleksandra Zarina, Miluna Vidića, Momčila Krkovića, Angeline Gatalice,\nRadivoja Subotičkog, Nandora Glida, Jelene Jovanović, Nebojše Mitrića, Kolje\nMilunovića, Milice Ribnikar, Miodraga Damnjanovića, Save Sandića, Frane Kršinića,\nLojza Dolinara i Pavla Pavao Perića.\nU OKVIRU izložbe, 1. marta, biće održan stručni skup "O kamenu". Na njemu će\nse okupiti stručnjaci za ovaj materijal iz različitih oblasti - istorije i teorije umetnosti,\nlikovne i primenjenih umetnosti, ali i arheologije, geologije, petrologije,\ngeomorfologije, konzervacije i etnologije.\nNaslov: Re: Izložbe - dešavanja Čet 2 Feb - 12:41\nМртва стража Великог рата\nВише од 100 фотографија и 130 уметничких слика, изложене\nод данас у галерији САНУ на поставци „Сликари, ратници,\nсведоци”, потресно су подсећање на једно од највећих\nкрвопролића у историји\nДрагиша Стојадиновић, „Какви смо стигли на Крф”, 1916 (Војни музеј, Београд)\nCpби имају једну фотографију која је готово филм. Постоји из Првог светског рата ратна фотографија старог краља Петра како се на воловским колима 1915. повлачи преко Косова. И када би се тај кадар одмрзнуо и покренуо, пред нама би био прави правцати филм о великој драми српског народа и његовог краља”, рекао је прослављени амерички стваралац Џон Форд једном приликом Питеру Богдановичу, тада младом новинару и будућем колеги, говорећи о чувеном делу Владимира Бецића, које је 1916. објављено на насловној страни листа „Илиустрасион”. Управо се ово фото-сведочанство, поред још 106 фотографија и око 130 уметничких слика, налази у галерији САНУ на поставци „Сликари, ратници, сведоци” која се свечано отвара вечерас у 19 сати.\nСама галерија, домаћин поставке, реализоване у сарадњи са Музејом савремене уметности Београд, потпуно је трансформисана и од посматрача лако прави саучесника у патњи, болу, херојству и борби који су на радовима представљени (дизајн изложбе – Ненад Марковић). У полутами привремено саграђених ходника, којима доминирају црна и загасито црвена боја, у којима се готово осећа ратна тескоба, пред публиком се налази стваралаштво људи који су били непосредни учесници и сведоци Великог рата, с тим да је реч о онима који су га доживели и са једне и са друге стране платна и објектива, онима чији је дух био довољно снажан да обједини ратно страдање и уметничку потребу за изражавањем. Наравно, уз циљану одлуку наше ратне комаде да то тако буде, да се на тај начин свету прикаже сва голгота једног од највећих крвопролића у историји. Ту су Надежда Петровић, Коста Миличевић, Малиша Глишић, Васа Ешкићевић, Васа Поморишац, Вељко Станојевић...\nИзабрана су дела из више уметничких збирки: МСУБ, Војног музеја у Београду. Народног музеја у Смедеревској Паланци, Галерије Матице српске, Завода за заштиту споменика културе града Београда, Народне библиотеке Србије, Библиотеке САНУ, Универзитетске библиотеке „Светозар Марковић”, Народног музеја Шабац и Народног музеја Ваљево. Фотографије Ристе Марјановића, Ђорђа Станојевића, Милоја Игрутиновића али и Катарине Штурценегер, Арчибалда Рајса, Андре Тапонијеа и других добијене су из бројних архива и институција и у земљи и у иностранству.\nЖана Гвозденовић, ауторка пројекта, подсећа на податак да је сликарима било званично одобрено кретање на бојишту, као што је то био случај и са бројним фотографима и дописницима из иностранства.\n– Одлука да постоје службени ратни сликари и фотографи била је плод жеље да се тиме супротставимо развијеној машинерији ратне пропаганде разрађене у Аустроугарској, атеље је био смештен у Солуну. Део изложбе који се бави сликарством подељен је у седам целина које нас постепено уводе у тему. Уметничка сцена из тог периода била је велика, нису ту само били припадници једног стила, све их везује то што су у тренуцима када су били боси, голи, гладни, рањени, сачували човечност и стварали врхунску уметност. Мени омиљена слика је она најмања коју смо изложили „Мртва стража” Малише Глишића, реч је о једном монументалном делу у једном минијатурном формату, чији се сваки потез види тек после добре конзервације, на чему захваљујем нашим стручњацима који су радили на делима – закључује наша саговорница.\nМилена Марјановић, задужена за сегмент посвећен фотографији, открила је оно што је посластица изложбе – снимке које до сада нисмо видели а које су направили управо страни фотографи.\n– Прву целину овог дела поставке чине 12 најрепрезентативнијих фотографија које су свима мање-више познате. Другу целину чини 95 дела, која су ретко или никад виђена, а на којима су представљени бомбардовање, злочини, евакуација, повлачење, војнички живот, војска, пробоји, смрт, ослобођење и портрети. Посебан утисак на мене оставила је фотографија Аријела Варџиса на којој се налази мајка у чијим је рукама лобања сина на којој је венац од невена. Распитала сам се и сазнала да је реч о цвећу које је било намењено младожењама, што ће рећи да је младића смрт спречила да крене у нови живот – прича Милена Марјановић.\nИзложбу, која траје до 2. априла, помогли су Министарство за културу и информисање и Секретаријат за културу града Београда.\nNaslov: Re: Izložbe - dešavanja Čet 23 Feb - 9:07\nRatne godine na fotografijama - "Lekcije iz '91."\nIzložba ratnih fotografija “Lekcije iz '91”, koja će biti otvorena 28. februara u Muzeju istorije Jugoslavije u Beogradu, prvi put okuplja fotografe iz celog regiona i nekoliko međunarodnih gostiju kako bi na jednom mestu prikazala ratne godine na svim frontovima na tlu bivše Jugoslavije.\nRomeo Ibrišević, Odbrana Mosta mladosti\nIzložba “Lekcije iz ‘91”, koja je ranije već održana u Mariboru i na festivalu "Organ vida" u Zagrebu, predstavlјa pogled ratnih fotografa na stvarnost koju su beležili obilazeći ratišta od Slovenije, preko Hrvatske, do Bosne i Hercegovine, Srbije, Kosova i Makedonije.\nTe fotografije, kako su naveli organizatori, imale su važnu ulogu tokom samog rata, kada su oblikovale javno mnjenje u svakoj od zaraćenih zemalјa, ali i u međunarodnoj javnosti. Danas su još važnije kao temelјi kolektivnog sećanja.\nDomaći fotografi, za razliku od stranih profesionalaca, mogli su najčešće da snime rat samo sa jedne - svoje strane, a u takvoj situaciji vrlo je teško isklјučiti lične emocije i osećaj pripadnosti. Iako svi fotografi ističu da su posao obavlјali profesionalno i objektivno, mediji su često fotografije kontekstualizovali prema aktuelnim političkim potrebama, prenosi Seecult.\nZoran Jovanović Mačak, Milosrdni anđeo Kosač\nFotografije na izložbi nastale su na svim zaraćenim stranama. I danas sve one nose snažne emocionalne naboje, a i sami fotografi, kada im se vraćaju, preživlјavaju ponovo sopstvene ratne košmare, navedeno je u najavi izložbe koju u Beogradu organizuje Foto-savez Srbije u saradnji s MIJ.\nAutori fotografija su Darko Bandić, Nina Berman, Matko Bilјak, Renato Branđolica, Davor Višnjić, Božidar Vukičević, Zijah Gafić, Želјko Gašparović, Tom Dubravec, Amel Emrić, Dragolјub Zamurović, Romeo Ibrišević, Srđan Ilić, Zoran Jovanović Mačak, Milomir Kovačević Strašni, Borut Krajnc, Saša Kralј, Rikard Larma, Pol Lou, Entoni Lojd, Antun Maračić, Sajmon Norfolk, Nebojša Radosavlјević Raus, Imre Sabo, Želјko Sinobad, Tone Stojko, Srđan Sulejmanović Suki, Pavo Urban, Velija Hasanbegović, Toni Hnojčik, Filip Horvat i Miloš Cvetković.\nSaša Kralj, Izbjeglice\n“Pogled fotografa nikada nije neutralan iako nam se dokumentarna fotografija uvek nastoji predstaviti kao stvarna i objektivna slika, jedini mogući prikaz date stvarnosti. Fotografije nikada nisu jednoznačne, njihove je slojeve potrebno sagledati uzimajući u obzir okolnosti u kojima su nastale, utisak koje su mogle proizvesti u trenutku objavljivanja, fotografovu motivaciju, svetonazor i etiku, a naposletku i oči kojima ih danas posmatramo”, navela je kustoskinja izložbe Sandra Vitaljić, nagrađivana hrvatska fotografkinja i vizuelna umetnica iz Zagreba.\nSrđan Ilić, Bljesak\nIzložba je deo većeg projekta organizacije Društvo za evropsko zavest iz Maribora, čiji su partneri Foto-klub Maribor, Međunarodni festival fotografije Organ vida i Foto-savez Srbije, a podržaj je kroz fond Evropa za građane Evropske unije.\nIzložba u MIJ će biti otvorena do 26. marta.\nNaslov: Re: Izložbe - dešavanja Ned 16 Apr - 19:43\nIzložba Dušana Petričića u galeriji "Haos"\nU galeriji "Haos" u Beogradu u utorak, 25. aprila, biće otvorena izložba\nilustracija za dečje knjige i časopise koje je radio karikaturista Dušan Petričić.\nNa izložbi pod naslovom "Detinjstvo je bilo lepše", biće predstavljene ilustracije koje\nje Petičić radio za tri knjige objavljene u Kanadi: "Čovek s violinom" (2013), "Moje\nporodično stablo i ja" (2015) i "Violinska igra" (2017).\nIzložba ilustracija Dušana Petričića biće otvorena 25. aprila u 20.00 sati i trajaće\ndo 20. maja.\nNaslov: Re: Izložbe - dešavanja Sre 19 Apr - 12:41\nPočinje prodaja ulaznica za 14. Noć muzeja\nUlaznice za 14. Noć muzeja, koja će 20. maja biti održana na\nviše od 65 lokacija u Beogradu, od četvrtka će biti u prodaji.\nUlaznice mogu da se kupe na svim prodajnim mestima CS Eventima. Više informacija o lokacijama mogu se pronaći na [You must be registered and logged in to see this link.]\n„Moja staza“ je aktuelni servis na sajtu [You must be registered and logged in to see this link.] gde svi posetioci mogu da isplaniraju svoju šetnju kroz muzeje 20. maja. Kreirana lista može biti podeljena sa prijateljima na društvenim mrežama ili odštampana kao lični podsetnik.\nNaslov: Re: Izložbe - dešavanja Sub 22 Apr - 8:17\nIzložba "Srpkinja - heroina Velikog rata" u Domu Vojske Srbije\nU ponedeljak 24. aprila u 13 časova u Atrijumu Doma Vojske Srbije biće otvorena\nautorska izložba Dimitrija Vujadinovića „Srpkinja – heroina Velikog rata“.\n"Izložba osvetljava herojsku ulogu srpske žene, seljanke i građanke, na čijim plećima\nsu ostali porodica, kuća i imanje, popaljeno i opljačkano ognjište i briga za voljene koji\nsu bili na frontu. Bez junaštva u karakteru i psihi ovih žena, bez njihove mudrosti i\numešnosti da se preživi u nemogućim ratnim uslovima i stradanjima, svi vojnički uspesi\nbili bi uzaludni. Veliki rat je prvi put na globalnoj pozornici čovečanstva – političkoj,\nekonomskoj i porodičnoj, snažno afirmisao i dokazao vrednosti ženskog principa", piše\nu saopštenju organizatora.\nIzložba traje do 6. maja, a svečano će je otvoriti Nena Kunijević, muzički urednik, reditelj\ni scenarista Radio-televizije Srbije.\nNaslov: Re: Izložbe - dešavanja Sub 29 Apr - 16:56\n" Hamlet" JDP - a gostuje u Becu\nPredstava "Hamlet" Vilijama Šekspira u režiji Aleksandra Popovskog 29. april\na će biti izvedena na sceni Folksteatra u Beču.\nScena iz " Hamleta "\nNakon Beča ansambl Jugoslovenskog dramskog pozorišta u kojoj su Nebojša Glogovac,\nJasna Đuričić, Jovana Stojiljković, Bojan Dimitrijević, Nikola Rakočević, Vlasta\nVelisavljević, Goran Šušljik, Boris Milivojević i Miloš Samolov će otputovani u Rijeku\ngde će učestovovati na 24. Međunarodnom festivalu malih scena 3. maja.\nPredstava "Hamlet" izvedena je na scenama SNG Drama u Ljubljani i HNK u Zagrebu\na učestovovala je na 21. Jugoslovenskom pozorišnom festivalu u Užicu.\nNaslov: Re: Izložbe - dešavanja Čet 4 Maj - 22:22\nIzložba Pikasa, Dalija, Miroa i Tapiesa u Gradskom muzeju od 4. maja\nNaslov: Re: Izložbe - dešavanja Uto 9 Maj - 22:10\nIzložba dela Petra Lubarde u galeriji Kanvas\nPovodom 110 godina od rođenja jednog od najznačajnijih slikara na ovim\nprostorima, Petra Lubarde, galerija Kanvas u saradnji sa Vladimirom\nVasićem priređuje izložbu “Lubarda - Fragmenti šeste decenije”, koja će\nbiti otvorena u četvrtak, 11. maja\nPovodom 110 godina od rođenja jednog od najznačajnijih slikara na ovim prostorima,\nPetra Lubarde, galerija Kanvas u saradnji sa Vladimirom Vasićem priređuje izložbu\n“Lubarda - Fragmenti šeste decenije”, koja će biti otvorena u četvrtak, 11. maja.\nIzložba obuhvata 17 radova različitih formata i tehnika, nastalih od 1949. do 1958. godine.\nUz bisere manjih formata, izložbu krase tri kapitalna dela - Skadarsko jezero, Bitka na\nVučijem dolu i Souvenir du taureau.\nKao poseban raritet izdvaja se Kosovski boj izveden u tehnici ulje i boje za freske na\nIzloženi radovi su iz privatnih kolekcija, a neki od njih do sada nisu bili prikazani\nIzlozba će trajati mesec dana.\nNaslov: Re: Izložbe - dešavanja Ned 14 Maj - 22:06\nBalerina Džefa Kunsa visoka 14 metara osvanula\nAmerički umetnik Džef Kuns predstavio je u Njujorku, povodom\nMeseca nestale dece, ogromnu skulpturu na naduvavanje.\n"Seated Ballerina" (Balerina koja sedi) je naziv skoro 14 metara visokog rada,\npostavljenog u petak kod centra Rokfeler na Menhetnu.\nInspiracija za rad bila je ruska figurina s kraja 19. veka, izjavio je Kuns, ikona\nneo-popa. "Balerina" će mesec dana ostati na platou ispred centra Rokfeler.\nUmetnik je i ranije na tom mestu izlagao velike skulpture.\nDanas u 16:44 od Emelie


Hrvatska udruženja se uključuju u popis - Vijesti.me\nOvo moze a,bez problema.Hrvat moze da je hrvat,musliman da je musliman,albanac da je albanac,srbocrnogorci da su crnogorci i sto ima veze,nek bude svako sto misli da jeste.Ko ima svoje da nadgleda popis nek nadgleda jer se odje jado moj ukrade dok trepnes.Sto ocima vide,to rukama nose,ozbiljno!\nNe shvatam , nemaju povjerenja u popisivače da nekog Hrvata ne upišu kao Crnogorca? Zašto bi onda mi trebali da imamo povjerenja u njih?\nma tako brate da se vise ne foliramo, nego svaki svoj barjak da okaci na kucu.


mts srbija promocija - Mobilna telefonija blog\nmts srbija promocija\nKompanija Telekom Srbija proslavila je 15 godina uspešnog poslovanja brenda mt:s i tom prilikom dodelila vredne nagrade najvernijim korisnicima. Naše uspešne rukometašice Marina Dmitrović, Ivana Milošević i Ana Kačarević uručile su vredne nagrade za 15 najvernijih korisnika koji su uz mt:s od samog početka. Nagradne poklone čine prepaid 3G data SIM sa 6 GB saobraćaja […]\nZa svoje korisnike, kompanija MTS pripremila je dve promotivne ponude tokom novogodišnjih praznika. Box promocija, u okviru koje se uz izabrani Box paket dobija mogućnost korišćenja Antivirusne zaštite i Mobilnog interneta po veoma povoljnim uslovima, produžava se do 31. januara 2013. godine. Pod Box promocijom podrazumeva se besplatno korišćenje Antivirusne zaštite besplatno prvih mesec dana […]\nmts specijalna ponuda za đake\nPočetkom ovog meseca mts je odlučio da roditeljima olakša početak nove školske godine, pripremom nove promocije za sve osnovce i srednjoškolce, kojom će im doneti niz pogodnosti tokom cele školske godine. Ono što je potrebno jeda potpišete ugovor na 24 meseca, i odaberete uslugu tri omiljena broja koju možete koristiti do 30. juna 2013. godine. To praktično znači da […]


Privreda će zbog Vranduka izgubiti 18 miliona KM - Zenicablog\nPrivreda će zbog Vranduka izgubiti 18 miliona KM – Zbog kolapsa na putu M-17, koji traje od novembra prošle godine, kad je počela rekonstrukcija tunela Vranduk kod Zenice, mjesečno se gubi milion maraka, podaci su Udruženja poslodavaca Zeničko-dobojskog kantona.\nPrema riječima Vladimira Franjiča, člana Udruženja poslodavaca ZDK i Federalnog udruženja poslodavaca, “Ceste Federacije BiH” ušle su neozbiljno u projekt i nisu realno sagledale sve ono što ih očekuje u okviru rekonstrukcije tunela.\n“Tražili smo od vlasti da nas zaštiti, razgovarali smo s kantonalnim i federalnim premijerom, ali sve je ostalo na obećanju. Ništa se do sada nije poduzelo, a štete koje svi trpe, naročito privrednici, nesagledive su”, kaže on.\n“Mještani Nemile, ali i Vranduka, ogorčeni su stanjem puteva. Više to nisu rupe nego provalije. “Cestama FBiH” dao se rok od deset dana da ih saniraju. Ako ne urade, slijede protesti, kojima se priključujemo i mi, jer je to direktno vezano i za nas”, kaže Besim Begić, predsjednik Mjesne zajednice Vranduk.\n“Stotinjak kamiona stoji sat u koloni. Sat vremena kamiona je 50 maraka. To je gubitak od 5.000 KM za sat, a za deset sati je to 50.000. Naše procjene su da se mjesečno gubi milion maraka. Privreda će za 18 mjeseci izgubiti 18 miliona, kolika je i vrijednost investicije”, kaže on.\n“Duple dnevnice, dupli troškovi, duplo gorivo… sve to ostavlja posljedice na nas, privrednike. Samo zato što je posao loše ugovoren, napravljena je šteta poslodavcima”, ističe on.\nTagovicekanje firme kamioni novac privreda saobracaj vranduk zastoj


Rusija upozorava: Postoji mogućnost da Amerika u Venecuelu ubaci specijalce - 04.06.2020, Sputnik Srbija\nRusija upozorava: Postoji mogućnost da Amerika u Venecuelu ubaci specijalce\nPortparolka Ministarstva inostranih poslova Rusije Marija Zaharova upozorila je da je Amerika u Kolumbiju prebacila stotine specijalaca koji bi trebalo, kako... 04.06.2020, Sputnik Srbija\n© AP Photo / David ZalubowskiAmerički specijalac u Koloradu\nPortparolka Ministarstva inostranih poslova Rusije Marija Zaharova upozorila je da je Amerika u Kolumbiju prebacila stotine specijalaca koji bi trebalo, kako je najavljeno, da se bave osiguranjem bezbednosti, međutim to treba tumačiti kao signal potencijalnog novog nezakonitog infiltriranja u Venecuelu.\n„Pre nekoliko dana je bilo objavljeno da će na teritoriju susedne Kolumbije iz SAD biti prebačene jedinice brigade snaga bezbednosti. Radi se o nekoliko stotina takozvanih 'vojnih savetnika'. Imaju iskustva u Avganistanu. Takvi specijalci se prvi put šalju u Latinsku Ameriku. Teško je poverovati da će oni biti angažovani, kako je najavljeno, u podršci bezbednosti. Njihov boravak u neposrednoj blizini Venecuele jednostavno je signal da je novi ilegalni ulazak u zemlju moguć u bilo kojem trenutku“, izjavila je je Zaharova.\nPortparolka je takođe pomenula izjavu šefa Južne komande oružanih snaga SAD, admirala Krejga Fola, koji je rekao da će ti savetnici „biti uključeni u razvijanje nekih ideala i vrednosti“.\n„To teško da se može posmatrati drugačije nego kao skrivena pretnja i provokacija“, prokomentarisala je Zaharova.\nApel Americi: Obustavite politiku ekonomskog zastrašivanja Venecuele\nZaharova se osvrnula i na američki sankcioni pritisak i rekla da Moskva zahteva da Vašington obustavi politiku ekonomskog zastrašivanja Venecuele.\n„Sankcioni pritisak se nastavlja. Upozorenja američke administracije od pre nekoliko dana, koja su upućena vladama širom sveta, a koja se tiču svakog učestvovanja u snabdevanju Venecuele iranskim gorivom, prelaze sve dozvoljene granice. Prethodnim pretnjama osiguranicima i vlasnicima brodova sada se dodaju zastrašivanja uprava luka, vlasnika i kapetana brodova“, rekla je ona tokom onlajn-brifinga.\nZaharova je podsetila da je pre nekoliko dana američko Ministarstvo finansija na spisak sankcija dodalo još četiri brodarske kompanije koje su bile uključene u transport goriva u Venecuelu.\n„Mi, naravno, osuđujemo ovu nezakonitu praksu. Zahtevamo da se zaustave takve akcije protiv suverene države i ističemo da je sada prioritet za Venecuelu da prevaziđe unutrašnje podele mišljenja i nepoverenje“, izjavila je ona.


Manekenku osudili jer doji bebe u javnosti | wanted.rs\n"DOJENJE NIJE SE*SI, POKRIJ SE" Slavna manekenka na meti jezivih komentara jer se "drznula" da hrani bebe u javnosti 0 Podeli PODELI TWEET POŠALJI E-MAIL\n"DOJENJE NIJE SE*SI, POKRIJ SE" Slavna manekenka na meti jezivih komentara jer se "drznula" da hrani bebe u javnosti\n14.06.2022. / 10:21\nAutor Jelena Sitarica 14.06.2022. / 10:21\nManekenku Ešli Grejem žestoko su osudili na mrežama jer doji bebe u javnosti.\nŠta je sa ljudima? Ali ponovo pitamo, šta je sa ljudima? Manekenka Ešli Grejam koja je pre samo nekoliko meseci postala majka blizanaca postavila je fotografiju na svoje društvene mreže na kojoj ih doji. Slika na kojoj ama baš ništa sporno ne postoji, gotovo istog trenutka izazvala je lavinu oprečnih rekacija.\nI umesto da razbijamo stigme oko dojenja, mi se vraćamo ponovo u srednji vek gde je neprihvatljivo da žena grudi pokaže u javnosti ukoliko HRANI SVOJU BEBU, ali je okej, pa čak i prihvatljivo da ih pokaže u svim drugim situacijama.\n"Umorna, ali tu smo", napisala je u Ešli opisu na Instagramu, pokazujući kako iscrpljujuće može biti podizanje troje male dece.\nI naravno da je bilo onih koji su je podržali i koji su saosećali sa njom. Mnogi su je i hvalili jer je iskrena u vezi sa majčinstvom.\nSa druge strane bilo je i onih koji su po njoj udarili i drvlje i kamenje samo jer se "drznula" da pokaže kako izgleda dojenje. Pojedinci su je optužili da je to uradila samo da bi privukla pažnju.\n"Hvala ti, zgadio mi se život", "Nisi ništa posebno, sve mame doje", "Zašto misliš da ljudi žele da vide ovo? Gde je nestala skromnost", "Neke stvari stvarno ne treba objavljivati, ovo za jednu ženu uopšte nije seksi", "Da li je preostala bilo kakva intima? Sledeći put ćemo te gledati u WC-u", "Dojenje nije seksi, pokrij se"... samo su neki od komentara.\nU svetu u kom žene isteruju iz restorana ukoliko doje bebe, gde većinski ne postoji ni mesto gde bi to mogle da odrade na miru u javnosti, gde je problem čak i ako su pokrivene, dolazimo do komentara prosečnih "muškarčina" kojima smeta što majka doji svoje dete (iako su odrasli na isti način, odnosno, i oni su dojeni), ali te iste "muškarčine" ne libe se da lajkuju svaku soft porn objavu na Instagramu. Začudo, tada im ženske grudi nisu problem. Ali ovo je vulgarno, ne?\nEšli je inače poznata po svojoj sirovoj otvorenosti, a do sada je u više navrata pričala o svojim iskustvima kada je majčinstvo u pitanju.\nPlus sajz manekenka porođaj sa blizancima pamti kao da se odvio tek juče. Manekenka se porađala 7. januara u dva sata ujutru kada je osetila prve kontrakcije, a sve je trajalao oko 3 sata.\nEŠLI GREJEM ČEKA BLIZANCE: Najpoznatija pluz size manekenka emotivnim snimkom rasplakala javnost\nEšli Grejem Dojenje Bebe kritike osuda


Philips HP6421 depilator cena, cene Srbija, prodaja Beograd Novi Sad Niš\nPhilips HP6421 depilator cene\nPhilips HP 6421 Karakteristike Unikatni diskovi za nežnu epilaciju, Moguće pranje glave za epilaciju, Ergonomski rukohvat, Broj hvatajućih tačaka: 20, Broj diskova: 21, Napajanje: 13 V / 400 mA, Broj brzina 2, Ostalo 2 podešavanja brzine, Brzina 1: 600 akcija u sekundi, Brzina 2: 733 akcija u sekundi... specifikacija\nPhilips epilator HP6421/00 sa unikatnim diskovima za nežnu epilaciju; dva podešavanja brzine; moguće pranje glave za epilaciju; broj diskova 21; brzina 1: 600 akcija u sekundi; brzina 2: 733 akcija u sekundi; napajanje 13V / 400mA\n3.799 din - 4.499 din\n2.999 din - 3.790 din\n34.890 din - 44.990 din\n4.898 din - 5.499 din\n64.990 din - 64.999 din\n49.990 din - 54.999 din\n6.790 din - 6.999 din\nEPonuda nije internet prodavnica već Vam omogućava da brzo i lako nađete Philips HP6421 depilator po najjeftinijoj ceni. Naš cilj je da kupci budu što bolje informisani o ponudi Philips depilator HP6421 na tržištu Srbije. Vrlo lako nalazite željeni proizvod za kategoriju Epilatori cene, ne morate da lutate od sajta do sajta za Philips Epilatori, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Philips HP6421 depilator sa PRODAVCEM. EPonuda ne može da garantuje potpunu tačnost specifikacije i slika za Philips HP6421 depilator. Pre kupovine, podatke za Philips depilator HP6421 proverite na sajtu PROIZVOĐAČA.\nPhilips BRP506Philips BRE285/00Philips BRE245/00Philips BRE275/00Philips BRE225/00Philips BRE235/00Philips BRE255/00Philips BRE224/00Philips SC1994/00Philips BRE635/00Philips BRL140/00Philips BRI953/00Philips BRE611/00Philips BRI956/00 ImpulsniPhilips BRI950/00 ImpulsniPhilips HP6425/01Philips SC1997/00 ImpulsniPhilips BRE620/00


U Bosni i Hercegovini preminule 63 osobe, još 582 pozitivne na koronavirus – TVSA.BA\nNedjelja, 26 Juna, 2022 4:25\nNaslovna/Vijesti/Bosna i Hercegovina/U Bosni i Hercegovini preminule 63 osobe, još 582 pozitivne na koronavirus\nPonedjeljak, 15 Marta 2021, 10:57\nU Bosni i Hercegovini danas su registrovana 582 nova slučaja zaraze koronavirusom, a preminule su još 63 osobe kod kojih je ranije utvrđeno prisustvo virusa, podaci su entitetskih zavoda za javno zdravstvo i Brčko distrikta.\nU protekla 24 časa Zavodu za javno zdravstvo Federacije BiH prijavljeno je 2.088 uzoraka, od kojih je 447 pozitivno na SARS-CoV-2.\nIz zavoda navode da zbog nepotpunog izvještavanja privatnih laboratorija ovi podaci nisu kompletirani.\nZaključno sa današnjim danom, u Federaciji BiH izliječeno je 81.189 pacijenata. U protekla 24 časa oporavljen je 661 pacijent.\nU protekla 24 časa Zavodu za javno zdravstvo Federacije BiH prijavljena su 43 nova smrtna ishoda. S današnjim danom, broj smrtnih ishoda na području Federacije BiH je 3.017.\nU pоsljеdnja 24 čаsа u laboratorijama na području entiteta Rеpublika Srpska izvršеnо је tеstirаnjе 391 lаbоrаtоriјskоg uzоrkа, а nоvi virus kоrоnа (SARS-CoV-2) pоtvrđеn је kоd 129 оsоbа.\nInstitutu zа јаvnо zdrаvstvо Rеpublikе Srpskе priјаvljеno je da je preminulo 19 osoba pozitivnih na kоrоnаvirus.\n“Dо sаdа је u Rеpublici Srpskој pоtvrđеno 46.666 slučајеvа virusа kоrоnа, а prеminula je ukupnо 2.381 оsоba pozitivna na koronavirus”, saopšteno je iz Instituta za javno zdravstvo RS-a.\nUkupаn brој hоspitаlizоvаnih u RS-u је 857, u Univеrzitеtskоm kliničkоm cеntru RS-a 328, а u оstаlim bоlnicаmа 529. Pоd zdrаvstvеnim nаdzоrоm trеnutnо је 5.595 оsоbа, а nаdzоr је zаvršеn kоd 144.831 оsоbe.\nDanas je u Brčko distriktu BiH registrovano šest novih slučajeva zaraze virusom korona, a preminula je jedna ženska osoba.


VIRUS GORI OD SVINJSKOG GRIPA UBIJA BRITANCE: Ove zime umrlo 93 ljudi! | Burina.NET :: Novosti iz zemlje i sveta\nVIRUS GORI OD SVINJSKOG GRIPA UBIJA BRITANCE: Ove zime umrlo 93 ljudi!\nOd posledica gripa u Velikoj Britaniji ove zime umrle su 93 osobe, od toga 85 u Engleskoj i osam u Škotskoj....\nObjavio: Kurir :: Planeta - Friday, 12 January\nOčekuje se 12.000 ljudi na Fruškogorskom maratonu Danas :: Politika (Juče) - Planinarski maraton na Fruškoj gori, koji se ove godine organizuje 41. put, održaće se u subotu i nedelju, 28. i 29. aprila, a start trke zakazan je za devet časova...\nPOTPUNO DRUGAČIJE OD MAKRONA "Merkel kod Trampa radno, od nje se očekuje konkretan razgovor"\nZa Prvi maj u Vrnjačkoj Banji očekuju više od 15.000 gostiju\nGradonačelnik Peršurić i župan Flego obišli gradilište OŠ Finida Regional Express (Juče) - OŠ FINIDA U POREČU BITI ĆE OTVORENA 3. RUJNA 2018.Ususret obilježavanju Dana grada Poreča, danas je upriličen obilazak gradilišta Osnovne škole i sportske dvorane Finida u Poreču, a na obilasku...\nDačić: Srbija je veliko gradilište stanova za izbeglice\nFruškogorski maraton za vikend RTV :: Vojvodina (Juče) - Planinarski maraton na Fruškoj gori, koji se ove godine organizuje 41. put, održaće se u subotu i nedelju, 28. i 29. aprila, a start trke zakazan je za 9 časova...\nOčekuje se 12.000 ljudi na Fruškogorskom maratonu\nZa vikend izmena režima tramvaja 2, 3, 7, 9 i 12\n“NEPOSLUŠNI MALI BRAT” Najvažniji sastanak decenije mogla bi da sabotira jedna velika SVETSKA SILA Blic :: Svet (Juče) - Kina i Severna Koreja se hvale sa savezom nastalim u krvi - više od 130.000 kineskih vojnika, uključujući i sina Mao Cedunga, umrlo je braneći Sever tokom korejskog rata -...\nPropala Makronova misija u Vašingtonu\nBatut: U Srbiji 4.907 slu?ajeva malih boginja B92 (3 dana ) - U Srbiji i srpskim op?tinama na KiM registrovano je ukupno 4.907 slu?ajeva malih boginja, pokazuju podaci Instituta za javno zdravlje "Dr Milan Jovanovi? Batut" Prema podacima "Batuta" ukupno 15 osoba...\nKoliko srpski ?aci piju?\nPolovina mladih u Srbiji povremeno pije alkohol a svako peti se opija


Naslovna Fudbal Italijanski mediji kritikovali Iratija nakon derbija\nItalijanski mediji kritikovali su danas sudiju velikog derbija fudbalera Milana i Juventusa, ocijenivši da je Masimilijano Irati svojim odlukama uticao na obje ekipe.\nListovi Gazeta delo sport i Korijere delo Sport ocijenili su sudiju Iratija sa po 4,5, dok mu je Tutosport dao četvorku, za suđenje u sinoćnjem velikom derbiju, koji je Juventus u Milanu dobio sa 3:1.\nTi sportski listovi smatraju da je sudija trebalo da poništi gol Milana zbog prekršaja Hakana Čalhanoglua na Adrijenu Rabiou. Takođe, kritikovan je i VAR sudija Danijele Orsato jer nije sugerisao sudiji na terenu da pregleda situaciju i procijeni da li je bilo prekršaja.\nTakođe, ti listovi su naveli i da je fudbaler Juventusa Rodrigo Bentakur trebalo da bude isključen u drugom poluvremenu zbog prekršaja nad Samuom Kastiljehom. Urugvajac je, kako piše, trebalo da dobije drugi žuti karton, ali tada VAR nije mogao da reaguje, pošto se koristi samo za moguću upotrebu crvenog kartona.\nPrethodni tekstKavani nije rasista, ali kazna FA ostaje\nSljedeći tekstKvaljarela ostaje u Sampdoriji!\nGrbić i zvanično u Mornaru iz Bara\nL.V. - 11/08/21 8:10 6


Izvor: Press, 07.Dec.2017, 13:14\nVozač „folksvagen pasata“ (73) izgubio je život u sredu oko 17.20 u sudaru s četiri vozila na Novom obrenovačkom putu, u blizini skretanja za Železnik.\nTom prilikom četiri osobe su povređene, od kojih jedna teže i ona je zbrinuta na VMA.\nKako smo saznali na licu mesta, vremešni vozač je, krećući se u smeru >> Pročitaj celu vest na sajtu Press << ka Obrenovcu, otpozadi naleteo na kombi „opel“ i bacio ga na „fijat“, koji je potom udario u „folksvagen“ ispred njega.\nPrema rečima očevidaca, vozač „pasata“ je potom nastavio da se kreće i stotinak metara dalje zakucao se u zadnji deo „pola“.\n- Iako je prvobitno izgledalo da je vozač pokušao da pobegne pošto je izazvao prvi udes, sumnja se da je njemu pozlilo i da je posle toga nastavio da se kreće nekontrolisano, da bi na kraju udario u još jedan automobil, kad se konačno zaustavio.


Krenule Studentske lige u futsalu - Studentski Sportski Savez Crne Gore\nMinulog vikenda startovalo je još jedno izdanje Studentske lige Crne Gore u futsalu. U nešto izmijenjenom formatu igraće se I-A i I-B Studentska liga a za učešće se prijavilo ukupno 16 ekipa. Prvu A ligu sačinjava 10 najbolje plasiranih ekipa na osnovu prošlogodišnjeg plasmana i baraž mečeva, dok će u I-B ligi igrati 6 ekipa.\nU baraž mečevima za popunu I-A Studentske lige nije bilo dileme. Ekipa Medicinskog fakulteta je sa dva ubjedljiva poraza potpisala sebi učešće u I-B ligi.\nIznenađenje prvog kola priredila je ekipa Građevinskog fakulteta. Oni su do vrha napunili mrežu aktuelnog šampiona, ekipe Fakulteta za sport i fizičko vaspitanje iz Nikšića, savladavši ih rezultatom od čak 9:1. Blistao je Radunović sa četiri postignuta pogotka.\nU I-B ligi najubjedljiviju pobjedu ostvarila je ekipa Fakulteta za poslovnu ekonomiju i pravo iz Bara koja je slavila protiv ekipe Pravnog fakulteta rezultatom 14:3.\nUDG – Građevinski fakultet 2:3 (1:3)\nSudije: Žarko Markuš i Veselin Čađenović\nStrijelci: Korać u 15. i Perjašević u 39.minutu za ekipu UDG, Radunović u 5 i 6, Medojević u 8. minutu za ekipu Građevinskog fakulteta.\nUDG: Luković, Ražnatović, Sekulić, Perjašević, Ćurčin, Korać, Šćepanović, Šušić.\nGrađevinski: Vujičić, Medojević, Radunović,Bujišić, Muzurović, Uković, Marković, Đurović,Milović, Drpljanin\nMedicinski fakultet – PMF 1:5 (1:2)\nStrijelci: Kurgaš u 9. minutu za Medicinski fakultet, Vujović u 3, 38, Mešter 8, Popović u 28 i 35. minutu za ekipu PMF.\nMedicinski fakultet: Zejnilović, Stamatović, Hasković, Golubović, Kurtović, Čindrak,Kurgaš, Sadiković.\nUDG – Medicinski fakultet 4:1 (1:0)\nStrijelci: Ražnatović u 8 i 32, Šćepanović 30, Sekulić u 36. minutu za ekipu UDG.\nUDG: Luković, Ražnatović, Sekulić, Perjašević, Korać, Šćepanović, Klikovac.\nRezultati I kolo:\nGrađevinski fakultet – Fakultet za sport i fizičko vaspitanje 9:1 (4:1)\nStrijelci: Radunović u 4, 9, 33, 40, Medojević 8, 28, Vujičić 15, Drpljanin 32, Đurović 36. minutu za Građevinski fakultet, Perović u 2. minutu za Fakultet za sport i fv.\nGrađevinski: Vujičić, Milić, Marićević, Medojević, Radunović,Bujišić, Uković, Đurović, Drpljanin.\nFakultet za sport i fizičko vaspitanje: Maraš, Rajković, Ječmenica, Bajović, Janković, Prelević, Savović.\nPomorski fakultet – ETF 3:4 (2:2)\nStrijelci: Glavan u 18, Drunčić 20, Marković u 30. minutu za Pomorski fakultet, J.Miladinović u 14, Vukanić 15, Ristić 32 i P.Miladinović u 34. minutu za ETF.\nPomorski fakultet: Radović, Glavan, Drinčić, Marković, Knežević, Vujinović.\nETF: Ristić, Jovović, Potpara, Simunović, J.Miladinović, P.Miladinović, Kasumović, Pajović, Vukanić, Čengić.\nSlobodna ekipa Ekonomskog fakulteta\nUDG – PMF 0:3 (službeno)\nMašinski fakultet – Studentski dom NK 0:3 (službeno)\nSlobodna ekipa Filozofskog fakulteta\nBiotehnički fakultet – Studentski dom KO 5:4 (2:1)\nStrijelci: Bujišić u 8, 20, 39, Obradović u 25 i 26.minutu za ekipu Biotehničkog fakulteta, Mandžukić u 13 i 38, Gačević u 24, Stanjević u 31. minutu za ekipu Studentski dom KO.\nBiotehnički fakultet: Roćen, Ječmenica, Obradović, Bojanić, Bujišić.\nStudentski dom KO: Pavićević, Ehlić, Gačević, Barać, Mandžukić, Stanjević.\nFakultet za poslovnu ekonomiju i pravo Bar – Pravni fakultet 14:3 (7:1)\nStrijelci: Bešović u 4, 16, 27, 30, 38, Rašović 7, 39, Kasom 10, Radulović 12, Mrdak 13, 25, 28, Vujović u 14 i 26.minutu za ekipu FZPEP Bar, Hasanović u 17, Jokanović 22, Bektašević u 27. minutu za ekipu Pravnog fakulteta.\nFZPEP Bar: Kalač, Radulović, Kasom, Vujović, Rašović, Mrdak, Bešović.\nPravni fakultet: Jokanović, Hasanović, Bektašević, Bumbić, Nelević.\nPolicijska Akademija – Medicinski fakultet 5:6 (4:3)\nSudije: Momo Saveljić i Veselin Čađenović\nStrijelci: Brković u 4, Bulatović 11, 17, Orbović 16, Ćalasan u 37. minutu za Policijsku akademiju, Zejnilović u 6, Kurgaš 10, 19, Čindrak 31, Kurtagić 38, Stamatović u 40. minutu za Medicinski fakultet.\nPolicijska Akademija: Jovanović, Durković, Ralević, Ćorović, Brković, Orbović, Rakočević, Rebronja, Bušković, Bulatović, Ćelasan, Đurđevac.


Tehnička specifikacija CT-310 - Tehnix.pro Užice\nTehnička specifikacija CT-310\nMašina za centrifugiranje tepiha (CT-310) je izrađena od kvalitetnih materijala i savršeno balansirana tako da je u radu skoro bešumna i bez vibracija.\nSpoljna oplata mašine je čelična bešavna cev debljine 6mm i težine oko 300kg što mašini daje izuzetnu robusnost i jačinu, što je, naravno, vrlo bitno za njenu trajnost i kvalitet rada. Oplata se kompletno peskari i sa spoljne i sa unutrasnje strane a zatim farba trokomponentnom osnovnom bojom. Međutim, s obzirom da je sa unutrašnje strane spoljna oplata izložena konstantnoj eroziji vodom koja vremenom možda i probije zaštitu i dođe do pojave rđe, oplata je (sa unutrašnje strane) kompletno presvučena nerđajućim limom debljine 1mm. To joj daje trajnu zaštitu bez mogućnosti pojave rđe ikada. Prečnik spoljne oplate je 508mm.\nBubanj mašine za centrifugiranje tepiha je izrađen od namenskog nerđajućeg materijala i debljine je 9mm. Poseduje 6000 rupa za odvod vode, korisne je dužine 3,10 metara i prečnik mu je 418mm (otvor je 400mm). Materijal za izradu bubnja je naš patent i njegov sastav je zaštićen. Izuzetno je tvrd ali i fleksibilan a otporan na zamor materijala tako da sa lakoćom podnosi ogromnu centrifugalnu silu (300G pri brzini od 1200 o/min po obodu bubnja) koja se javlja prilikom centrifugiranja na najvećim brzinama. Poseduje doživotnu garanciju.\nSve flanšne, prirubnice na mašini rade se od manganskog lima debljine 20 i 25mm. Sve osovine su kaljene i brušene tako da sa lakoćom izdržavaju sva naprezanja. Ugrađeni ležajevi su najbolji na tržištu i sa lakoćom se održavaju (podmazuju).\nPaket elektronike koji se ugrađuje je izuzetno vredan i kvalitetan i kontroliše sa lakoćom ceo postupak rada.\nSpoljni prečnik bubnja 418mm\nUnutrašnji prečnik bubnja 400mm\nKorisna dužina bubnja 3100mm\nPrečnik oplate mašine 508mm\nDimenzije mašine (d x š x h) 360cm x 110cm x 100cm\nTežina ≈ 700kg


Nacionalna klasa iz Glogovca – KNJAZ PRESS – KNJAZ PRESS\nDružeći se sa ostalim „zavisnicima“ na Fejsu, s desne strane mog monitora video sam sličicu nekog trkačkog Yuga, a iznad njega je pisalo ASK „Glogovac“. Za to selo znam, nalazi se u knjaževačkoj opštini i odmah sam pomislio da je u pitanju neki sportski klub. Kontaktirao sam ih i – bio sam u pravu!\nAutomobilski sportski klub (ASK) „Glogovac“ takmiči se u profesionalnom šampionatu Srbije. Drugog aprila 2009. održana je osnivačka Skupština, a Martin Miletić, momak od tadašnjih 26 godina, izabran je za predsednika.\n– Od malih nogu sam zaljubljen u auto-trke, tačnije u INTER-SPEED verziju i od 1994. godine sam se ozbiljno zainteresovao za taj sport. Moj otac i vlasnik kluba „GAGA Serbian Racing Team“ su prijatelji s fakulteta, te je to bila prilika da se „nađem na pravom mestu, u pravo vreme“ i upoznam prave profesionalce – kaže Martin, sećajući se dana kada je kao mali autobusom išao za Beograd i kao deo tima pratio mnoge trke.\n– Napunivši 18 godina postao sam sportski funkcioner, tačnije arbitar na auto-trkama i kao licencirani sudija sudim republičke i međudržavne trke. Ceo sistem takmičenja i licenciranja funkcionišu u sklopu Sportskog auto i karting saveza Srbije – dodaje predsednik sportskog auto kluba iz sela Glogovac, nadomak varoši.\nVladica Živković iz Knjaževca i Žarko Kuzmanović iz Zemuna su dva registrovana vozača ovog kluba. Zemunac je debitovao za ASK avgusta 2009. godine, zauzevši 4. mesto u klasi, a iste godine je u Negotinu „uzeo“ treće mesto, pa je tako po broju bodova bio četvrti u klasi od 1151 do 1400 ccm (kubika). Od ukupno 32 takmičara, u debitantskoj sezoni, klub je zauzeo odlično 19. mesto.\nU sezoni 2010. nastupaju oba vozača, u klasi II (do 1150 ccm) i tako postaju šesti u klasi, od ukupno 10 takmičara, vozeći svoje bolide „Jugo 55 – sport“. Vozač Žarko je na dve trke u Negotinu zauzeo treće mesto u klasi IV, u kategoriji vozila sa kubikažom od 1151 do 1400 ccm.\nM. Miletić, predsednik kluba, na svom „bolidu“\n– Trenutni skor od 58 bodova i deoba 10. mesta, od ukupno 25, naš je trenutni plasman na koji smo ponosni – rekao je Martin Miletić, te 2010. godine, istakavši da je zadovoljan saradnjom sa lokalnom samoupravom, koji su pružili svu moguću pomoć u naporima kluba da ostvari što bolje rezultate.\nAko je sportski turizam, kao što se često govori, jedna od šansi za prosperitet Knjaževca, onda ove momke treba ozbiljno uzeti u obzir. Dobri rezultati ostvareni za kratak period i činjenica da su prvi registrovani klub u Istočnoj Srbiji, dovoljno govore u prilog tome.\nNapomena: Klub je trenutno, po rečima Miletića, u stanju „mirovanja“. Po onoj staroj „ne daj Bože, da se Srbi slože“, u državi egzistiraju dva saveza, pa se javljaju i dupli šampioni u istim kategorijama. Naša posla!


RTCG - Radio Televizija Crne Gore - Nacionalni javni servis :: Politika :: Učestvovaće u Odboru samo uz ostatak opozicije\nDEMOKRATE PORUČILE 16. 08. 2019. 15:15 >> 15:19 0\nDemokrate će učestvovati u radu Odbora za sveobuhvatnu reformu izbornog i drugog zakonodavstva, pod uslovom to učini i ostatak opozicije, saopštili su iz te partije, navodeći da pri tome ne misle na Demokratski front (DF).\nPortparol Demokrata Nikola Rovčanin kazao je da će ta stranka, u skladu sa dogovorom sa međunarodnom zajednicom, učestvovati u radu Odbora.\n„Pod uslovom da većinski dio opozicionih članova Odbora, odnosno ostatak opozicije, učestvuje u radu Odbora“, rekao je Rovčanin agenciji MINA.\nOn je istakao da pri tome ne misle na DF „koji se ovih dana služi političkim trikovima prijeteći neučešćem u radu Odbora, a istovremeno ne podnoseći ostavke na članstvo u Odboru.“\n„Lideri DF-a će uzeti učešća u radu Odbora zato što su prethodno preuzeli obavezu da podrže Plan Branimira Gvozdenovića, kojeg su Demokrate srušile Briselskim planom. Zato nervoza kod oba ekstremna pola naše političke pozornice“, tvrdi Rovčanin.\nPrema njegovim riječima, nikada više se ne smije dozvoliti da se izborno zakonodavstvo usvaja glasovima DF-a i Demokratske partije socijalista (DPS).\n„Kao što je to bio slučaj 2014. godine, po kojem su desetak izbornih procesa pokradeni u korist DPS-a i lidera DF-a, kao vječite Đukanovićeve opozicije“, dodao je Rovčani.\nKako je naveo, Demokrate i sada znaju da je DPS kompletno izborno zakonodavstvo unaprijed dogovorio sa liderima DF-a.\n„I naš je zadatak da takav dogovor srušimo, kako bi se otvorio put dugo čekanih demokratskih promjena u zemlji“, istakao je Rovčanin.\nNa pitanje kako komentariše stav Aleksandra Damjanovića da Posebnom kluba poslanika pripada jedno mjesto u Odboru, Rovčanin je rekao da su Demokrate unaprijed upozorile međunarodnu zajednicu da će „DF zajedno sa svojim “prijateljima”, koje je prethodno optuživao za saradnju sa prvom familijom, pokušati da proizvedu blokadu u radu Odbora, jer to jedino odgovara DPS-u“.\n„Svaka kombinatorika koja onemogućava DPS-u i DF-u da istrguju naredno izborno zakonodavstvo, odgovaraće Demokratskoj Crnoj Gori. U suprotnom, Demokrate neće uzeti učešća u radu Odbora“, kazao je Rovčanin.\nUpitan da li će poslanici Demokrata učestvovati u radu sjednice parlamenta zakazane za 23. avgust, na kojoj će se raspravljati i o popuni Odbora, on je rekao da će ta stranka bojkotovati rad Skupštine sve do stvaranja uslova za prve, slobodne i poštene izbore u istoriji Crne Gore.\n„To smo obećali građanima Crne Gore još 2016. godine, to obećanje ćemo i održati. Nema tog pritiska i kombinatorike koja nas može natjerati da pogazimo riječ koju smo dali građanima Crne Gore“, poručio je Rovčanin.\nKako je kazao, DPS je raznim metodama pokušavao da vrati Dmokrate u Parlament, „baš onako kako je i vratila DF, kada su preko noći srušili dogovor opozicije, pogazili riječ i još jednom pred licem cjelokupne domaće i međunarodne javnosti grubo odigrali za DPS“.\n„U moru dugih pokušaja, mora se priznati da je ukidanje poslaničkih plata svim poslanicima Demokrata najprimitivniji potez“, rekao je Rovčanin.\nPrema njegovim riječima, poslanici DPS-a su očigledno mjerili svojom mjerom, pa su mislili da je i drugima isti motiv bavljenja politikom kao i njima samima.\n„Međutim, i ovog puta su se opekli, i ne samo što nas nijesu vratili u parlament, već su izazvali kontraefekat od kojeg se zgražava kompletno demokratsko društvo“, dodao je Rovčanin.\n"Ne nasijedajte na političke senzacije DPS-a"\n24. 05. 2020. 11\n"DPS nastavlja da krši zakon"\nLacmanović pristupio Demokratama\n17. 05. 2020. 5


Alison Smit: NE VIDITE SUMU OD DRVECA? - vratite se na pravi put kreiranjem svog životnog pejzaža - Esotheria\n« Zinovja Duskova: PROROCKI ZAPISI SUDBINE COVECANSTVA – Knjiga tajne mudrosti\nDzonatan Zajd: SUPER IMUNITET »\nPočetna / Mikrokosmos / Alison Smit: NE VIDITE SUMU OD DRVECA? – vratite se na pravi put kreiranjem svog životnog pejzaža\nVodič za izlazak iz problema kroz upotrebu metaforičkog opisa situacije koja vas blokira\nPredstavlja lak, zabavan proces istraživanja dobro poznatih izreka kao sredstva da uočimo nova rešenja i odblokiramo se u ličnom životu i poslu\n• Objašnjava kako da razjasnimo problem, osvetlimo različite perspektive, zaobiđemo svaki svestan otpor pronalaženju rešenja i dopustimo da rešenja prirodno isplivaju iz nas\n• Detaljno prikazuje autorkinu metodu „kreiranja životnog pejzaža”, koja se uspešno koristi u razvoju poslovne strategije, timskom razvoju, rešavanju problema na projektima i individualnim seansama\nAko ne vidite šumu od drveća, osećate se kao riba na suvom ili se vrtite u krug, imamo dobre vesti za vas: odabrana izreka je isto tako i put do rešenja. Da, dobro ste pročitali – možete upotrebiti jezik koji koristite da opišete situaciju koja vas blokira da dođete do rešenja. Čak ćete smernice naći možda ne toliko u jeziku koliko u pejzažu sadržanom u vašem opisu situacije. Kao što to objašnjava Alison Smit: „Ako slika govori više od hiljadu reči, onda metafora govori kroz više od hiljadu slika. Drugim rečima, kroz metaforu iz izreke koju koristite imaćete milion reči na raspolaganju a nesumnjivo i rešenje sadržano u njima.”\nObim: 262 str, format: A5, cena sa popustom: 870 din.\nAlison Smit: NE VIDITE SUMU OD DRVECA? - vratite se na pravi put kreiranjem svog životnog pejzaža količina\nKako koristiti ovu knjigu ……………………………………………………………….. 23\nMOĆ UMA, METAFORE I PRIRODE …………………………………………… 29\nUPOMOĆ – BLOKADA…………………………………………………………………. 31\nUZ POMOĆ METAFORA I PRIRODE DO REŠENJA ………………….. 41\nKAKO FUNKCIONIŠE PROCES\nKREIRANJA ŽIVOTNOG PEJZAŽA ……………………………………………. 57\n1. Usidrite se u pozitivnom pejzažu – osećajte se bezbedno,\nsigurno, srećno……………………………………………………………………………. 60\n2. Odredite koja je to trenutna situacija za koju želite uvid……………. 61\n3. Odaberite izreku koja najbolje opisuje trenutnu situaciju…………… 63\n4. Neka situacija iz stvarnog života bude negde u pozadini uma……. 64\n5. Istražite metaforički pejzaž………………………………………………………… 67\n6. Vratite se na originalnu situaciju iz stvarnog života……………………. 78\nPogledajte listu pre svakog poglavlja………………………………………….. 78\nUOBIČAJENE REAKCIJE NA KŽP PROCES ……………………………….. 88\nMoguće reakcije nakon primene procesa…………………………………… 95\nIZREKE KOJE NAS DRŽE U STANJU\nBLOKIRANOSTI I KAKO DA IH\nISKORISTIMO DA SE VRATIMO NA PRAVI PUT……………………. 101\nPRAVITI OD KOMARCA MAGARCA……………………………………….. 103\nBITI U KANALU………………………………………………………………………….. 113\nLako vam odluta pažnja ………………………………………………………………. 118\nNE VIDETI ŠUMU OD DRVEĆA……………………………………………….. 125\nDodatno istražite zamišljeni pejzaž ………………………………………… 131\nPosetite šumu u stvarnom životu…………………………………………….. 133\nUnesite izmene u svoje zamišljeno drveće i šumu ………………….. 135\nOBRATI ZELEN BOSTAN…………………………………………………………… 139\nPojas za spasavanje………………………………………………………………….. 145\nVodiči i saputnici…………………………………………………………………….. 146\nKAO RIBA NA SUVOM………………………………………………………………. 149\nSA GLAVOM U PESKU……………………………………………………………….. 164\nObrasci koji se ponavljaju……………………………………………………….. 167\nNA TANKOM LEDU/KLIZAVOM TERENU……………………………… 178\nNa tankom ledu/grani……………………………………………………………… 180\nNa klizavom terenu/u dubokoj vodi………………………………………… 185\nTAPKATI U MESTU/VRTETI SE UKRUG…………………………………. 188\nPROŠAO JE BRZI VOZ………………………………………………………………… 199\nPREPUSTITE SE TOKU – GDE VAM JE ŽIVOST? ……………………. 210\nZAVRŠNE MISLI………………………………………………………………………….. 221\nPOGLAVLJE 15……………………………………………………………………………. 223\nBRZ IZLAZ – SAVET\nOD VAŠEG ODBLOKIRANOG „JA“……………………………………………. 223\nPITANJA ZA ISTRAŽIVANJE METAFORIČKOG PEJZAŽA…….. 230\nPitanja o pejzažu……………………………………………………………………… 241\nO AUTORU………………………………………………………………………………….. 261\nBudite prvi koji će napisati recenziju za „Alison Smit: NE VIDITE SUMU OD DRVECA? – vratite se na pravi put kreiranjem svog životnog pejzaža“ Odustani od odgovora


Oglas za radno mjesto: Stručni saradnik za socijalno stanovanje i statusna pitanja raseljenih lica u Službi za boračko-invalidsku zaštitu i društvene djelatnosti - Agencija za državnu službu Federacije BiH - BoljiPosao.com\nStručni saradnik za socijalno stanovanje i statusna pitanja raseljenih lica u Službi za boračko-invalidsku zaštitu i društvene djelatnosti\nza popunu upražnjenih radnih mjesta državnih službenika u Općini Srebrenik\n6. Stručni saradnik za socijalno stanovanje i statusna pitanja raseljenih lica u\nSlužbi za boračko-invalidsku zaštitu i društvene djelatnosti – 1 (jedan) izvršilac.\nVodi evidenciju objekata za socijalno stanovanje, prati poštivanje\nugovora o korištenju socijalnog stanovanja, učestvuje u pripremi pravila ponašanja i vrši\nanalize poštivanja pravila od strane korisnika socijalnog stanovanja, te provodi\njednostavnije upravne postupke u rješavanju statusnih pitanja korisnika socijalnog\nstanovanja i statusnih pitanja raseljenih lica, vodi evidenciju o zdravstvenom osiguranju\nraseljenih lica kojima je priznat status na općini sa privremenim boravkom na području\nopćine Srebrenik, u zakonom određenom roku prijavljuje lica koja su ostvarila prava Fondu\nzdravstvene zaštite, utvrđuje statusna prava raseljenih i izbjeglih lica, priprema nacrte\nrješenja i drugih akata o tim pitanjima; vodi knjigu evidencija, vodi registar raseljenih lica\nsa priznatim statusom kao i izdavanje uvjerenja o činjenicama iz evidencije i registra, radi\nna izdavanju potrebnih uvjerenja i potvrda raseljenim licima, prikuplja i izrađuje bazu\npodataka za potrebe Službe, obavlja i druge poslove po nalogu pomoćnika načelnika za\nboračko invalidsku zaštitu i društvene djelatnosti\n-VSS/VII stepen stručne spreme pravne ili upravne struke ili visoko obrazovanje najmanje\nprvog ciklusa Bolonjskog sistema studiranja koji se vrednuje sa 180 ECTS bodova,


Pokvarena godišnjica: Šampion Evrope ne ide na SP! | Košarka\nPokvarena godišnjica: Šampion Evrope ne ide na SP! | Mondo Portal\nPokvarena godišnjica: Šampion Evrope ne ide na SP! 25 Podeli Podeli na facebook Podeli na twitter Podeli na viber Pošalji na mail\nIzvor mondo.rs 17.09.2018. / 22:20\nTačno godinu dana od osvajanja Eurobasketa, košarkaška reprezentacija Slovenije ostala bez šanse da se plasira na Svetsko prvenstvo.\nProšlog 17. septembra, Slovenci su slavili najveći uspeh svoje košarke od otcepljenja od Jugoslavije. Osvojili su te istanbulske večeri Eurobasket, pobedom protiv reprezentacije Srbije.\nGodinu kasnije, ovog ponedeljka, "zmajčeki" su doživeli bolan poraz, koji ih je i teoretski sprečio da se nadaju plasmanu na Svetsko prvenstvo u Kini sledećeg leta.\nBez selektora Igora Kokoškova i važnih igrača iz Istanbula - Gorana Dragića, Luke Dončića, Klemena Prepeliča i Jake Blažiča, kao i bez Zorana Dragića, Slovenci su u Ljubljani doživeli šesti poraz i definitivno se oprostili od planova da nastupe u Kini.\nSlovenija - Turska 77:86 (20:22, 18:19, 21:26, 18:19)\nPročitajte rezultate i pogledajte tabelu Grupe I, na čijem je Slovenija začelju.\n/LUD meč u Litvaniji: Slomio Hrvatsku, pa doneo Kinu!/\n/Letoncima falile SEKUNDE u Španiji/\n/Hrvatskoj izmiče Svetsko prvenstvo!/\n18.09.2018. / 10:16\nJaoo muric 2 👇\n18.09.2018. / 10:10\nRendolf i Vilbekin...na sta se svela Evropska kosarka na uvoz polovnih Amerikanaca.Treba zabraniti tu praksu davanja pasosa strancima.\n18.09.2018. / 18:10\n@SLB bez P zašto?


"Veliki podsticaj: Ulaganje u mentalno zdravlje"\nUnapređenje mentalnog zdravlja uključuje široku paletu akcija, ali prvenstveno strategije vezane za promociju i održavanje dobrobiti pojedinaca.\nUnapređenje mentalnog zdravlja i dalje ostaje najnerazvijenija oblast u sferi promocije zdravlja, bez obzira što postoji svest da nema zdravlja bez dobrog mentalnog zdravlja. Pozitivno mentalno zdravlje uključuje samopouzdanje, sposobnost rešavanja problema i svrsishodnu adaptaciju na svaki mentalni stres. Unapređenje mentalnog zdravlja predstavlja grupu aktivnosti usmerenih ka jačanju odrednica mentalnog zdravlja i njegovom održavanju.\nPotreba za pozitivnim mentalnim zdravljem je sveopšta i odnosi se na sve nas. Veoma je važno da to saznanje dođe i do donosilaca zakonskih odluka, stručnjaka, i da se shvati da je unapređenje mentalnog zdravlja pitanje unapređenja svakodnevnog života pojedinca. Veoma je važno da se osmisle i uvedu programi za unapređenje mentalnog zdravlja mladih, uzrasta 14-18 godina, koji bi uticali na jačanje samopouzdanje i samim tim posledično uticali na smanjenje učestalosti bolesti zavisnosti, pušenja i alkoholizma kod mlade populacije. Putem takvih programa treba i upoznati mlade ljude sa postojanjem Savetovališta za mlade i sličnih servisa u sklopu zdravstvene zaštite koji se bave problematikom mentalnog zdravlja mlade populacije.


20. januar, 17:41\nUpravo gledate ISAK ŠABANOVIĆ: Muzika ima ograničenja! 0 NetKulturno Pre 27 min Isak Šabanović pričao je o svom iskustvu na takmičenju i pompi koja se nakon njegovog nastupa podigla! Pričao je o...\nUpravo gledate STRAHINJA JOVANČEVIĆ: Sprint i SKOK U DALJ sa najboljim srpskim atletičarem 0 Akcijanje Pre 41 min Hop, cup - doskočilo je novo Akcijanje, a glavni junak je čovek koji leti između neba i peska. Najbolji srpski...